polyglot-tagger/wikipedia-language-snippets-filtered huggingface dataset:
‌೧೯೪೧ರ ಜೂನ್‌ನಲ್ಲಿ ನಡೆದ ಆಪರೇಷನ್‌ ಬ್ಯಾಟಲ್‌ಆಕ್ಸ್ ಎಂಬ ಕಾರ್ಯಾಚರಣೆಯು ಜರ್ಮನ್‌ ಮತ್ತು ಇಟಲಿಯ ಪಡೆಗಳಿಗೆ ಸೇರಿದ್ದ ಪೂರ್ವಭಾಗದ ಸೈರೆನೇಷಿಯಾವನ್ನು ನಿವಾರಿಸುವ ಗುರಿ ಹೊಂದಿತ್ತು; ಈ ಕಾರ್ಯಾಚರಣೆಯಿಂದ ಆದ ಮುಖ್ಯ ಪ್ರಯೋಜನಗಳ ಪೈಕಿ ಒಂದೆಂದರೆ, ಟೋಬ್ರಕ್‌ ದಿಗ್ಬಂಧನವು ಇದರಿಂದ ಅಂತ್ಯಗೊಂಡಿತು. ಮೊದಲ ದಿನವೇ ತನ್ನ ಟ್ಯಾಂಕುಗಳ ಪೈಕಿ ಅರ್ಧಕ್ಕಿಂತಲೂ ಹೆಚ್ಚು ಭಾಗವನ್ನು ಕಳೆದುಕೊಂಡ ಕಾರ್ಯಾಚರಣೆಯು ಯಶಸ್ವಿಯಾಗಲಿಲ್ಲ; ಮತ್ತು ಮೂರು ನುಗ್ಗುದಾಳಿಗಳ ಪೈಕಿ ಕೇವಲ ಒಂದರಲ್ಲಿ ಮಾತ್ರವೇ ಅದು ವಿಜಯವನ್ನು ಸಾಧಿಸಿತು. ಎರಡನೇ ದಿನದಂದು ಅದು ತನ್ನ ಪಶ್ಚಿಮ ಭಾಗದ ಪಕ್ಕಕ್ಕೆ ತಳ್ಳಲ್ಪಡುವ ಮೂಲಕ ಮಿಶ್ರಿತ ಫಲಿತಾಂಶಗಳನ್ನು ಸಾಧಿಸಿತಾದರೂ, ತನ್ನ ಕೇಂದ್ರಭಾಗದಲ್ಲಿ ಒಂದು ಗಣನೀಯ ಮಟ್ಟದ ಜರ್ಮನ್‌ ಪ್ರತಿ-ದಾಳಿಯನ್ನು ಅದು ಹಿಮ್ಮೆಟ್ಟಿಸಿತು. ಮೂರನೇ ದಿನದಂದು, ಸಾರಾಸಗಟಾದ ಸಂಪೂರ್ಣಸೋಲನ್ನು ಬ್ರಿಟಿಷರು ಕೂದಲೆಳೆಯಲ್ಲಿ ತಪ್ಪಿಸಿದರು; ಸುರಕ್ಷಿತ ಸ್ಥಳದಿಂದ ಆಚೆಗೆ ತಮ್ಮನ್ನು ಹಠಾತ್ತಾಗಿ ಮುಗಿಸಬಲ್ಲಂಥ ಜರ್ಮನ್ನರ ಒಂದು ಸುತ್ತುವರೆಯುವ ಚಲನೆಯಿಂದ ಸ್ವಲ್ಪವೇ ಮುಂಚಿತವಾಗಿ ಸೇನೆಯನ್ನು ಯಶಸ್ವಿಯಾಗಿ ಹಿಂದೆಗೆದುಕೊಳ್ಳುವ ಮೂಲಕ ಅವರು ತಪ್ಪಿಸಿಕೊಂಡರು.
೧೯೪೪ರ ಮೇ ೨೭ರಂದು, ಜನರಲ್‌ ಜನರಲ್‌ ಗಿಫಾರ್ಡ್‌ ಆದೇಶವೊಂದನ್ನು ನೀಡಿ, ಬರ್ಮಾದಲ್ಲಿ ಹೋರಾಡುತ್ತಿರುವ ಎಲ್ಲಾ ಭಾರತೀಯ ತುಕಡಿಗಳು & ಸಿಬ್ಬಂದಿಯನ್ನು ಅಳವಡಿಸಿಕೊಳ್ಳಬೇಕು ಎಂದು ತಿಳಿಸಿದ. ಆದಾಗ್ಯೂ ಅದೇ ವರ್ಷದ ಅಂತ್ಯಭಾಗದಲ್ಲಿ, ಲೆಫ್ಟಿನೆಂಟ್‌ ಜನರಲ್‌ ವಿಲಿಯಂ ಸ್ಲಿಮ್‌ ಎಂಬಾತ ಎರಡು ತುಕಡಿಗಳನ್ನು ಮಾರ್ಪಾಡುಮಾಡಿ, ಎರಡು ಮೋಟಾರು-ಚಾಲಿತ ಸೇನಾದಳಗಳು ಹಾಗೂ ವಿಮಾನದಲ್ಲಿ ಸಾಗಿಸಬಹುದಾದ ಒಂದು ಸೇನಾದಳದ ಒಂದು ಸಮ್ಮಿಶ್ರಿತ ಘಟಕದ ರೂಪವನ್ನು ಅದಕ್ಕೆ ನೀಡಿದ; ತುಲನಾತ್ಮಕವಾಗಿ ಮುಕ್ತವಾಗಿರುವ ಕೇಂದ್ರಸ್ಥ ಬರ್ಮಾದ ಭೂಪ್ರದೇಶದಲ್ಲಿ ಯಂತ್ರಸಜ್ಜಿತ ಕಾರ್ಯಾಚರಣೆಗಳು ನಡೆಯುವುದರ ನಿರೀಕ್ಷೆಯಲ್ಲಿ ಆತ ಈ ಕ್ರಮವನ್ನು ಕೈಗೊಂಡ. ೧೯೪೫ರ ಏಪ್ರಿಲ್‌ನಲ್ಲಿ, ೨೦ನೇ ತುಕಡಿಯನ್ನೂ ಸಹ ಭಾಗಶಃವಾಗಿ ಮೋಟಾರು-ಚಾಲಿತವಾಗಿರುವ ಒಂದು ಘಟಕವಾಗಿ ಮಾರ್ಪಡಿಸಲಾಯಿತು; ಬರ್ಮಾದಿಂದ ಸೇನಾಸಿಬ್ಬಂದಿಗಳನ್ನು ಹಿಂತೆಗೆದುಕೊಳ್ಳುತ್ತಿದ್ದ ಬ್ರಿಟಿಷ್‌ ತುಕಡಿಯೊಂದರಿಂದ ವಾಹನಗಳನ್ನು ಪಡೆದುಕೊಳ್ಳುವ ಮೂಲಕ ಇದನ್ನು ನೆರವೇರಿಸಲಾಯಿತು.
ಸೈಪ್ರಸ್‌ ಮತ್ತು ಸಿರಿಯಾವನ್ನು ತಲುಪಲು ೧೯೪೨ರ ಏಪ್ರಿಲ್‌ನಲ್ಲಿ ೪ನೇ ತುಕಡಿಯು ಮರುಭೂಮಿಯಿಂದ ಹೊರಟಿತು. ೧೯೪೨ರ ಮೇ ತಿಂಗಳ ವೇಳೆಗೆ, ಅದರ ೧೧ನೇ ಸೇನಾದಳವು ಟೋಬ್ರಕ್‌ನ ದಕ್ಷಿಣದಲ್ಲಿ ಹೋರಾಡುತ್ತಿರುವ ೫ನೇ ಭಾರತೀಯ ತುಕಡಿಯ ಜೊತೆಗೆ ಸೇರಿಸಲ್ಪಟ್ಟು ಹಿಂದಿರುಗಿತ್ತು. ಅದರ ೫ನೇ ಸೇನಾದಳವು ೧೯೪೨ರ ಜೂನ್‌ನಲ್ಲಿ ಹಿಂದಿರುಗಿತು ಮತ್ತು ಅದು ಮೆರ್ಸಾ ಮಾಟ್ರುಹ್‌‌ನಲ್ಲಿ ಹೋರಾಡಿತು. ೧೯೪೨ರ ಮೇ–ಜೂನ್‌ ಅವಧಿಯಲ್ಲಿ ನಡೆದ ಗಝಾಲಾದ ಕದನದಲ್ಲಿ ಪಾಲ್ಗೊಳ್ಳಲು ೧೦ನೇ ಭಾರತೀಯ ಪದಾತಿಸೈನ್ಯದ ತುಕಡಿಯು ಸಿರಿಯಾದಿಂದ ಆಗಮಿಸಿತು, ಆಮೇಲೆ ಎಲ್‌ ಅಲಮೀನ್‌ನ ಮೊದಲ ಕದನದಲ್ಲಿ ೭೨ ಗಂಟೆಗಳವರೆಗೆ ಆಕ್ಸಿಸ್‌ ಪಡೆಗಳನ್ನು ಹಿಡಿದಿಟ್ಟುಕೊಂಡು, ಎಂಟನೆಯ ಸೇನೆಯು ಸುರಕ್ಷಿತವಾಗಿ ಹಿಂದೆಗೆದುಕೊಳ್ಳಲು ಅವಕಾಶ ಕಲ್ಪಿಸಿತ್ತು.
ಎಲ್‌ ಅಲಮೀನ್‌ನ ಎರಡನೇ ಕದನಕ್ಕಾಗಿ ಹಿಂದಿರುಗಿದ ೪ನೇ ತುಕಡಿಯು ಎಂಟನೆಯ ಸೇನೆಯ ವ್ಯೂಹದ ಕೇಂದ್ರಭಾಗದಲ್ಲಿ ರುವೇಸಾಟ್‌ ರಿಡ್ಜ್‌‌ನ್ನು ತಡೆಹಿಡಿದುಕೊಂಡು, ಮುಂಚೂಣಿ ಪಡೆಯ ಕೇಂದ್ರಭಾಗದ ಗಮನವನ್ನು ವಿಚಲಿಸುವ ಸಲುವಾಗಿ ಉದ್ದೇಶಿಸಲಾದ ಒಂದು ಅಣಕು ದಾಳಿ ಮತ್ತು ಎರಡು ಸಣ್ಣ ದಾಳಿಗಳನ್ನು ನಡೆಸಿತು.
ಕೊಹಿಮಾ ಕದನವು (೫೦ನೇ ಭಾರತೀಯ ಧುಮುಕುಕೊಡೆ ಸೇನಾದಳ ೫ನೇ, ೭ನೇ ಭಾರತೀಯ ತುಕಡಿ ಮತ್ತು ೨ನೇ ಬ್ರಿಟಿಷ್‌ ತುಕಡಿ) ಜಪಾನಿಯರ ಆಕ್ರಮಣದ ನಿರ್ಣಾಯಕ ಘಟ್ಟವಾಗಿತ್ತು. ಇಂಫಾಲ್‌ನಲ್ಲಿದ್ದ ಬ್ರಿಟಿಷರ ಮತ್ತು ಭಾರತೀಯರ ಪ್ರಮುಖ ತುಕಡಿಗಳಿಗೆ ಪೂರೈಕೆಗಳು ತಲುಪುವಲ್ಲಿನ ರಸ್ತೆಯನ್ನು ಮೀರಿಸಿ ಮೇಲುಗೈ ಸಾಧಿಸಿದ ಒಂದು ವಿಶಿಷ್ಟ ಲಕ್ಷಣವಾದ ಕೊಹಿಮಾ ಏಣನ್ನು ವಶಮಾಡಿಕೊಳ್ಳಲು ಜಪಾನಿಯರು ಪ್ರಯತ್ನಿಸಿದರು. ಜಪಾನಿಯರು ವಶಮಾಡಿಕೊಂಡಿದ್ದ ಸೇನಾಠಾಣ್ಯಗಳಿಂದ ಅವರನ್ನು ಓಡಿಸಲೆಂದು ಬ್ರಿಟಿಷ್‌ ಮತ್ತು ಭಾರತೀಯ ಸೈನ್ಯದ ಬಲವರ್ಧನೆಗಳು ಪ್ರತಿ-ದಾಳಿಮಾಡಿದವು. ಜಪಾನಿಯರು ಏಣನ್ನು ಬಿಟ್ಟುಬಿಟ್ಟರಾದರೂ, ಕೊಹಿಮಾ-ಇಂಫಾಲ್‌ ರಸ್ತೆಯನ್ನು ತಡೆಗಟ್ಟುವುದನ್ನು ಮುಂದುವರಿಸಿದರು. ಮೇ ೧೬ರಿಂದ ಜೂನ್ ೨೨ರವರೆಗೆ, ಹಿಮ್ಮೆಟ್ಟುತ್ತಿದ್ದ ಜಪಾನಿಯರನ್ನು ಬ್ರಿಟಿಷ್‌ ಮತ್ತು ಭಾರತೀಯ ತುಕಡಿಗಳು ಬೆನ್ನಟ್ಟಿಹೋದವು ಮತ್ತು ರಸ್ತೆಯನ್ನು ಮತ್ತೆ ಮುಕ್ತಗೊಳಿಸಿದವು. ಕದನವು ಜೂನ್‌ ೨೨ರಂದು ಅಂತ್ಯಗೊಂಡಾಗ, ಕೊಹಿಮಾ ಮತ್ತು ಇಂಫಾಲ್‌ನಿಂದ ಬಂದ ಬ್ರಿಟಿಷ್‌ ಮತ್ತು ಭಾರತೀಯ ತುಕಡಿಗಳು ೧೦೯ನೇ ಮೈಲುಗಲ್ಲಿನ ಬಳಿ ಭೇಟಿಯಾದವು.
ಹಿಂದೆ ರೂಪುಗೊಂಡ ತುಕಡಿಗಳು ೧೯೪೨ರಲ್ಲಿನ ಸಾಗರೋತ್ತರ ಕಾರ್ಯಾಚರಣೆಗಳಿಗೆ ಬಹುತೇಕವಾಗಿ ಬದ್ಧವಾಗಿದ್ದರಿಂದ, ಮತ್ತೊಮ್ಮೆ ಪದಾತಿಸೈನ್ಯದ ನಾಲ್ಕು ತುಕಡಿಗಳು ಮತ್ತು ೪೩ನೇ ಭಾರತೀಯ ಕವಚಿತ ಯುದ್ಧವಾಹನಗಳ ತುಕಡಿಯನ್ನು ಸೇನೆಯು ರೂಪಿಸಿತು. ಆದಾಗ್ಯೂ, ೧೯೪೨ರ ಅವಧಿಯಲ್ಲಿ ಸಂಭವಿಸಿದ ಘಟನೆಗಳು, ಮತ್ತು ಜಪಾನಿಯರ ವಿಜಯಗಳು ೨೮ನೇ ತುಕಡಿಯು ರೂಪುಗೊಳ್ಳಲಿಲ್ಲ ಎಂಬುದನ್ನು ತೋರಿಸಿದವು ಹಾಗೂ ಮತ್ತೊಂದು ಸ್ಥಳದಲ್ಲಿ ಬಳಸಲ್ಪಡುವುದಕ್ಕಾಗಿ ಈ ಘಟಕಗಳು ಮೀಸಲಿಡಲ್ಪಟ್ಟವು. ೩೬ನೇ ತುಕಡಿಯು ಅಪೂರ್ವವೆಂಬಂತೆ ಒಂದು ಬ್ರಿಟಿಷ್‌ ಭಾರತೀಯ ಸೇನಾ ರಚನೆಯಾಗಿ ಸೃಷ್ಟಿಸಲ್ಪಟ್ಟಿತಾದರೂ, ಮಡಗಾಸ್ಕರ್‌‌ ದಂಡಯಾತ್ರೆಯಿಂದ ಮತ್ತು ಬ್ರಿಟನ್‌ನಿಂದ ಭಾರತವನ್ನು ತಲುಪಿದ್ದ ಬ್ರಿಟಿಷ್‌ ಸೇನಾದಳಗಳಿಂದ ಅದು ರೂಪುಗೊಂಡಿತ್ತು. ೧೯೪೨ರಲ್ಲಿ ರೂಪುಗೊಂಡ ಅಂತಿಮ ತುಕಡಿಯು ೨೬ನೇ ಭಾರತೀಯ ಪದಾತಿಸೈನ್ಯ ತುಕಡಿ ಎನಿಸಿಕೊಂಡಿತು ಹಾಗೂ ಕಲ್ಕತ್ತಾದ ಸಮೀಪದಲ್ಲಿ ಬೀಡುಬಿಟ್ಟಿದ್ದ ಅಥವಾ ತರಬೇತಿಯಲ್ಲಿ ಪಾಲ್ಗೊಂಡಿದ್ದ ನಾನಾಬಗೆಯ ಘಟಕಗಳಿಂದ ಇದನ್ನು ತರಾತುರಿಯಿಂದ ರೂಪಿಸಲಾಗಿತ್ತು.
೧೯೪೨ರ ಜೂನ್‌ನಲ್ಲಿ, ತುಕಡಿಯ ರೂಢವ್ಯವಸ್ಥೆಯನ್ನು ಕವಚಿತ ಯುದ್ಧವಾಹನಗಳ ಒಂದು ಸೇನಾದಳ ಹಾಗೂ ಒಂದು ಪದಾತಿಸೈನ್ಯದ ಸೇನಾದಳವಾಗಿ ನಿಗದಿಪಡಿಸಲಾಯಿತು. ಕವಚಿತ ಯುದ್ಧವಾಹನಗಳ ಹೆಚ್ಚುವರಿ ಸೇನಾದಳಗಳು ಸ್ವತಂತ್ರ ಸೇನಾದಳಗಳಾದವು ಹಾಗೂ ಬರ್ಮಾ ದಂಡಯಾತ್ರೆಯಲ್ಲಿ ಅವು ಸೇವೆ ಸಲ್ಲಿಸಿದವು. ತಾಂತ್ರಿಕ ಸಿಬ್ಬಂದಿಯ ಕೊರತೆ ಕಂಡುಬಂದಿದ್ದರಿಂದಾಗಿ ೧೯೪೩ರ ಮಾರ್ಚ್‌ನಲ್ಲಿ, ಕವಚಿತ ಯುದ್ಧವಾಹನಗಳ ಪಡೆಯ ಮತ್ತೊಂದು ಅವಲೋಕನವನ್ನು ನಡೆಸಬೇಕಾಗಿ ಬಂತು ಹಾಗೂ ಕವಚಿತ ಯುದ್ಧವಾಹನಗಳ ೩೨ನೇ ಮತ್ತು ೪೩ನೇ ತುಕಡಿಗಳು ಸಂಯೋಜಿಸಲ್ಪಟ್ಟು ೪೪ನೇ ಭಾರತೀಯ ಕವಚಿತ ಯುದ್ಧವಾಹನಗಳ ತುಕಡಿಯು ರೂಪುಗೊಂಡಿತು. ೧೯೪೪ರ ಮಾರ್ಚ್‌ನಲ್ಲಿ ನಡೆಸಲಾದ ಮತ್ತೊಂದು ಅವಲೋಕನವು ಕವಚಿತ ಯುದ್ಧವಾಹನಗಳ ಪಡೆಯನ್ನು ಒಂದು ತುಕಡಿಗೆ (ಇದು ಮಧ್ಯಪ್ರಾಚ್ಯದಲ್ಲಿ ಸೇವೆ ಸಲ್ಲಿಸುತ್ತಿದ್ದ ೩೧ನೇ ಕವಚಿತ ಯುದ್ಧವಾಹನಗಳ ತುಕಡಿಯಾಗಿತ್ತು) ಹಾಗೂ ಮೂರು ಟ್ಯಾಂಕ್‌ ಸೇನಾದಳಗಳಿಗೆ (ಇವು ಬರ್ಮಾದಲ್ಲಿ ಸೇವೆ ಸಲ್ಲಿಸುತ್ತಿದ್ದ ೫೦ನೇ, ೨೫೪ನೇ ಮತ್ತು ೨೫೫ನೇ ಸೇನಾದಳಗಳಾಗಿದ್ದವು) ತಗ್ಗಿಸಿತು.
೧೯೪೫ರ ಜನವರಿ ಮತ್ತು ಮಾರ್ಚ್‌ ನಡುವೆ ನಡೆದ ಮೀಕ್‌ಟಿಲಾ ಮತ್ತು ಮಂಡಾಲೆಯ ಕದನಗಳು (೫ನೇ ೭ನೇ, ೧೭ನೇ, ೧೯ನೇ, ೨೦ನೇ ಭಾರತೀಯ ತುಕಡಿಗಳು, ೨ನೇ ಬ್ರಿಟಿಷ್‌ ತುಕಡಿ ಮತ್ತು ೨೫೪ನೇ ಮತ್ತು ೨೫೫ನೇ ಭಾರತೀಯ ಟ್ಯಾಂಕ್‌ ಸೇನಾದಳಗಳು) ಬರ್ಮಾ ದಂಡಯಾತ್ರೆಯ ಅಂತ್ಯದ ಸಮೀಪದಲ್ಲಿ ಕಂಡುಬಂದ ನಿರ್ಣಾಯಕ ಕದನಗಳಾಗಿದ್ದವು. ಸಾಗಣೆಯ ವ್ಯವಸ್ಥಾಪನಾ ತಂತ್ರದ ತೊಡಕುಗಳ ಹೊರತಾಗಿಯೂ, ಕೇಂದ್ರಸ್ಥ ಬರ್ಮಾದಲ್ಲಿ ಕವಚಿತ ಯುದ್ಧವಾಹನಗಳ ಮತ್ತು ಯಂತ್ರಸಜ್ಜಿತ ದೊಡ್ಡ ಪಡೆಗಳನ್ನು ಸಜ್ಜುಗೊಳಿಸುವಲ್ಲಿ ಮಿತ್ರರಾಷ್ಟ್ರಗಳು ಸಮರ್ಥವಾಗಿದ್ದವು, ಮತ್ತು ವಾಯುದಾಳಿಯ ಪರಮಾಧಿಪತ್ಯವನ್ನೂ ಅವು ಹೊಂದಿದ್ದವು. ಬರ್ಮಾದಲ್ಲಿನ ಜಪಾನಿಯರ ಬಹುಪಾಲು ಪಡೆಗಳು ಕದನಗಳ ಸಂದರ್ಭದಲ್ಲಿ ನಾಶಪಡಿಸಲ್ಪಟ್ಟಿದ್ದವು; ಇದರಿಂದಾಗಿ ರಾಜಧಾನಿಯಾದ ರಂಗೂನ್‌ನ್ನು ಮಿತ್ರರಾಷ್ಟ್ರಗಳು ನಂತರದಲ್ಲಿ ಮರುವಶಮಾಡಿಕೊಳ್ಳುವುದು ಸಾಧ್ಯವಾಗಿತ್ತು, ಮತ್ತು ಅಲ್ಪಪ್ರಮಾಣದ ಸಂಘಟಿತ ಪ್ರತಿರೋಧದ ನಡುವೆಯೂ ದೇಶದ ಬಹುಭಾಗವನ್ನು ಮರುಆಕ್ರಮಿಸಿಕೊಳ್ಳುವುದಕ್ಕೂ ಇದು ಅನುವುಮಾಡಿಕೊಟ್ಟಿತ್ತು.
ಭಾರತೀಯ ಸೇನಾ ರಚನೆಗಳಿಗಾಗಿ ಅಗತ್ಯವಾಗಿದ್ದ ಫಿರಂಗಿದಳದ ಒಂದಷ್ಟು ಭಾಗವನ್ನು ರಾಜಾಶ್ರಯದ ಫಿರಂಗಿದಳವು ಇನ್ನೂ ಒದಗಿಸಿತು, ಆದರೆ ಭಾರತೀಯ ಫಿರಂಗಿದಳದ ಸೇನಾಪಡೆಯು ೧೯೩೫ರಲ್ಲಿ ರೂಪುಗೊಂಡಿತ್ತು ಮತ್ತು ಆರಂಭದಲ್ಲಿ ಇದು ಕುದುರೆಯು-ಎಳೆಯುವ ನಾಲ್ಕು ಫಿರಂಗಿಗಳನ್ನು ಒಳಗೊಂಡಿತ್ತು. ಯುದ್ಧದ ಸಂದರ್ಭದಲ್ಲಿ ಸೇನಾಪಡೆಯು ವಿಸ್ತರಿಸಲ್ಪಟ್ಟಿತು ಮತ್ತು ೧೯೪೫ರ ವೇಳೆಗೆ ರಣರಂಗದ ಫಿರಂಗಿದಳದ ೧೦ ಸೇನಾಪಡೆಗಳು, ಪರ್ವತ ಫಿರಂಗಿದಳದ ೧೩ ಸೇನಾಪಡೆಗಳು, ಟ್ಯಾಂಕ್-ನಿರೋಧಕ ಫಿರಂಗಿದಳದ ೧೦ ಸೇನಾಪಡೆಗಳನ್ನು ಇದು ರೂಪಿಸಿತ್ತು. ಸೃಷ್ಟಿಸಲ್ಪಟ್ಟಿದ್ದ ಭಾರೀ ವಿಮಾನ-ನಿರೋಧಕ ಫಿರಂಗಿದಳದ ನಾಲ್ಕು ಸೇನಾಪಡೆಗಳು ಮತ್ತು ಲಘು ವಿಮಾನ-ನಿರೋಧಕ ಫಿರಂಗಿದಳದ ಐದು ಸೇನಾಪಡೆಗಳಿಂದ ಮೂರು ವಿಮಾನ-ನಿರೋಧಕ ಸೇನಾದಳಗಳು ರೂಪುಗೊಂಡವು. ಯುದ್ಧದ ಸಂದರ್ಭದಲ್ಲಿ ಸೇನಾಪಡೆಗಳು ಸಲ್ಲಿಸಿದ ಸೇವೆಗಾಗಿ ಅವಕ್ಕೆ ರಾಜಾಶ್ರಯದ ಭಾರತೀಯ ಫಿರಂಗಿದಳ ಎಂಬ ವಿಶಿಷ್ಟನಾಮವನ್ನು ೧೯೪೫ರಲ್ಲಿ ನೀಡಲಾಯಿತು.
೧೯೪೦, ೧೯೪೧ ಮತ್ತು ೧೯೪೨ರ ಅವಧಿಗೆ ಸಂಬಂಧಿಸಿದ ಯೋಜನೆಗಳಲ್ಲಿ ಕವಚಿತ ಯುದ್ಧವಾಹನಗಳ ಒಂದು ತುಕಡಿಯನ್ನು ರೂಪಿಸಲು ಉದ್ದೇಶಿಸಲಾಯಿತು. ಆದಾಗ್ಯೂ, ಭಾರತೀಯ ಕವಚಿತ ಯುದ್ಧವಾಹನಗಳ ರಚನಾ ಪ್ರಕ್ರಿಯೆಗಳಿಗೆ ಸಲಕರಣೆಗಳ ಕೊರತೆಯೊಂದು ಎದುರಾಯಿತು. ೧೯೪೦ರಲ್ಲಿ ಕಂಡುಬಂದ ಟ್ಯಾಂಕ್‌ಗಳ ಕೊರತೆಯು ೩೧ನೇ ಕವಚಿತ ಯುದ್ಧವಾಹನಗಳ ತುಕಡಿಯ ಸಂಘಟನೆಯಲ್ಲಿ ಪ್ರತಿಫಲಿಸಿತು; ಈ ತುಕಡಿಯು ಮೊದಲಿಗೆ ಕವಚಿತ ಯುದ್ಧವಾಹನಗಳ ಒಂದು ಸೇನಾದಳ ಮತ್ತು ಎರಡು ಮೋಟಾರು-ಚಾಲಿತ ಸೇನಾದಳಗಳನ್ನು ಹೊಂದಿತ್ತು. ೧೯೪೦ರ ಅಂತ್ಯದ ವೇಳೆಗೆ, ಕವಚಿತ ಯುದ್ಧವಾಹನಗಳ ಎರಡು ಸೇನಾದಳ ಮತ್ತು ಒಂದು ಮೋಟಾರು-ಚಾಲಿತ ಸೇನಾದಳದ ಸ್ವರೂಪಕ್ಕೆ ಬದಲಾಯಿಸಲ್ಪಟ್ಟಿತು. ೩ನೇ ಭಾರತೀಯ ಮೋಟಾರು-ಚಾಲಿತ ಸೇನಾದಳವು ಈಜಿಪ್ಟ್‌ಗೆ ಕಳಿಸಲ್ಪಟ್ಟಾಗ, ಕವಚಿತ ಯುದ್ಧವಾಹನಗಳ ಎರಡು ಸೇನಾದಳಗಳು ಹಾಗೂ ಒಂದು ಬೆಂಬಲ ಗುಂಪನ್ನು ಒಳಗೊಂಡಿದ್ದ ಕವಚಿತ ಯುದ್ಧವಾಹನಗಳ ತುಕಡಿಯ ಬ್ರಿಟಿಷ್‌ ಸಂಘಟನೆಯನ್ನು ಅಳವಡಿಸಿಕೊಳ್ಳಲಾಯಿತು.
೧೯೪೦ರ ಆಗಸ್ಟ್‌ ೩ರಂದು ಆರಂಭಗೊಂಡ, ಬ್ರಿಟಿಷ್‌ ಸೋಮಾಲಿಲ್ಯಾಂಡ್‌ನ್ನು ಇಟಲಿಯನ್ನರು ವಶಪಡಿಸಿಕೊಳ್ಳುವ ಹೋರಾಟದ ಸಂದರ್ಭದಲ್ಲಿ ೩/೧೫ನೇ ಪಂಜಾಬ್‌ ಸೇನಾಪಡೆಯು ವಶದಲ್ಲಿರುವ ಪಡೆಗಳ ಪೈಕಿ ಸೇರಿತ್ತು ಮತ್ತು ಆಗಸ್ಟ್‌ ೭ರಂದು ೧/೨ನೇ ಪಂಜಾಬ್‌ ಸೇನಾಪಡೆ ವತಿಯಿಂದ ಏಡನ್‌ನಿಂದ ಅದು ಕ್ಷಿಪ್ರವಾಗಿ ಬಲವರ್ಧನೆಗೆ ಒಳಗಾಯಿತು. ಟಗ್‌ ಆರ್ಗಾನ್‌ ಕದನದ ನಂತರ ಬ್ರಿಟಿಷ್‌ ಪಡೆಯು ಬಲವಂತವಾಗಿ ಹಿಂದೆಗೆದುಕೊಳ್ಳಬೇಕಾಗಿ ಬಂತು; ಹಾಗೂ ೩/೧೫ನೇ ಪಂಜಾಬ್‌ ಸೇನಾಪಡೆಯು ಹಿಂರಕ್ಷಣಾ ಸೈನ್ಯದ ಭಾಗವಾಗಿ ರೂಪುಗೊಡಿತು. ಆಗಸ್ಟ್‌ ೧೯ರ ವೇಳೆಗೆ, ಬ್ರಿಟಿಷ್‌ ಮತ್ತು ಭಾರತೀಯ ಪಟಾಲಂಗಳು ತೆರವುಗೊಳಿಸಲ್ಪಟ್ಟು ಏಡನ್‌ಗೆ ಕಳಿಸಲ್ಪಟ್ಟಿದ್ದವು. ಬ್ರಿಟಿಷ್‌ ಪಡೆಯ ಪೈಕಿ ೩೮ ಮಂದಿ ಸಾಯಿಸಲ್ಪಟ್ಟರು, ೧೦೨ ಮಂದಿ ಗಾಯಗೊಂಡರು, ಮತ್ತು ೧೨೦ ಮಂದಿ ಕಣ್ಮರೆಯಾದರು. ಅದೇ ವೇಳೆಗೆ ಇಟಲಿಯ ಪಡೆಯ ಪೈಕಿ ೪೬೫ ಮಂದಿ ಸಾಯಿಸಲ್ಪಟ್ಟರು, ೧,೫೩೦ ಮಂದಿ ಗಾಯಗೊಂಡರು, ಮತ್ತು ೩೪ ಮಂದಿ ಕಣ್ಮರೆಯಾದರು.
ಮೂರನೇ ಆಫ್ಘನ್‌ ಯುದ್ಧದಲ್ಲಿ ಮತ್ತು ೧೯೧೯–೧೯೨೦ ಮತ್ತು ೧೯೩೬–೧೯೩೯ರ ಅವಧಿಯಲ್ಲಿ ವಾಜಿರಿಸ್ತಾನ್‌‌‌ನಲ್ಲಿನ ಎರಡು ಪ್ರಮುಖ ದಂಡಯಾತ್ರೆಗಳಲ್ಲಿ, ಹಾಗೂ ನೇ ಜಾಗತಿಕ ಸಮರವಾದಂದಿನಿಂದಲೂ ವಾಯವ್ಯ ಗಡಿನಾಡಿನಲ್ಲಿ ತಲೆದೋರುತ್ತಿದ್ದ ಸಣ್ಣಪುಟ್ಟ ವಿವಾದಗಳಲ್ಲಿ ಹೋರಾಡುವ ಮೂಲಕ ಭಾರತೀಯ ಸೇನೆಯು ಒಂದು ಅನುಭವಸ್ಥ ಪಡೆ ಎನಿಸಿಕೊಂಡಿತ್ತು. ಸೈನ್ಯಕ್ಕೆ ಸೇರಿಕೊಳ್ಳುವಂತೆ ಕರೆನೀಡುವಷ್ಟರ ಮಟ್ಟಿಗಿನ ಮಾನವಶಕ್ತಿಯ ಕೊರತೆಯೇನೂ ಅಲ್ಲಿ ಕಂಡುಬರಲಿಲ್ಲವಾದರೂ, ಪರಿಣತ ತಾಂತ್ರಿಕ ಸಿಬ್ಬಂದಿಯ ಕೊರತೆಯು ಅಲ್ಲಿ ಕಂಡುಬಂದಿತು. ಅಶ್ವಸೈನ್ಯ ಪಡೆಯು ಯಂತ್ರಸಜ್ಜಿತಗೊಳಿಸಲ್ಪಟ್ಟ ಒಂದು ಟ್ಯಾಂಕ್‌ ಪಡೆಯಾಗಿ ಪರಿವರ್ತನೆಗೊಳ್ಳುವ ಪ್ರಕ್ರಿಯೆಯು ಕೇವಲ ಆಗಷ್ಟೇ ಶುರುವಾಗಿತ್ತು, ಮತ್ತು ಸಾಕಷ್ಟಿರುವ ಸಂಖ್ಯೆಗಳಲ್ಲಿ ಟ್ಯಾಂಕ್‌ಗಳು ಮತ್ತು ಕವಚಿತ ಯುದ್ಧವಾಹನಗಳನ್ನು ಪೂರೈಕೆ ಮಾಡುವುದಕ್ಕೆ ಸಂಬಂಧಿಸಿದ ಅಸಾಮರ್ಥ್ಯದಿಂದಾಗಿ ಈ ಪ್ರಕ್ರಿಯೆಗೆ ತಡೆಯೊಡ್ಡಿದಂತಾಗಿತ್ತು.
೪೪ನೇ ಭಾರತೀಯ ಕವಚಿತ ಯುದ್ಧವಾಹನಗಳ ತುಕಡಿಯ ಕೇಂದ್ರಕಾರ್ಯಾಲಯವನ್ನು ೧೯೪೪ರ ಏಪ್ರಿಲ್‌ನಲ್ಲಿ ೯ನೇ ಭಾರತೀಯ ವಾಯುಗಾಮಿ ತುಕಡಿಯಾಗಿ ಮಾರ್ಪಡಿಸಲಾಯಿತು ಹಾಗೂ ಇದು ಕೆಲವೇ ವಾರಗಳ ನಂತರದಲ್ಲಿ ೪೪ನೇ ವಾಯುಗಾಮಿ ತುಕಡಿ ಎಂದು ಮರುನಾಮಕರಣಗೊಂಡಿತು. ಭಾರತದ ಮೇಲಿನ ಜಪಾನಿಯರ ಆಕ್ರಮಣದ ಕಾರಣದಿಂದುಂಟಾದ ಒಂದು ವಿಳಂಬದ ನಂತರ, ತುಕಡಿಯು ಜುಲೈನಲ್ಲಿ ರೂಪುಗೊಳ್ಳುವಿಕೆಯನ್ನು ಪುನರಾರಂಭಿಸಿತು. ೫೦ನೇ ಧುಮುಕುಕೊಡೆ ಸೇನಾದಳವನ್ನು ಇದು ಸೇರಿಸಿಕೊಂಡಿತು, ಮತ್ತು ಮಿತ್ರರಾಷ್ಟ್ರಗಳ ಸೈನಿಕ ಪಡೆಯ ವಿಸರ್ಜಿಸುವಿಕೆಯಿಂದ ರೂಪುಗೊಂಡ ಎರಡು ಸೇನಾದಳಗಳು ನಂತರದಲ್ಲಿ ಇದನ್ನು ಸೇರಿಕೊಂಡವು; ೫೦ನೇ, ೭೭ನೇ ಧುಮುಕುಕೊಡೆ ಸೇನಾದಳಗಳು ಮತ್ತು ೧೪ನೇ ವಾಯು ಅವರೋಹಣ ಸೇನಾದಳ, ರಣರಂಗ ಫಿರಂಗಿದಳದ ಎರಡು ಸೇನಾಪಡೆಗಳು, ಎರಡು ವಿಮಾನ-ನಿರೋಧಕ ಸೇನಾಪಡೆಗಳು ಮತ್ತು ಒಂದು ಜಂಟಿ ವಿಮಾನ-ನಿರೋಧಕ ಮತ್ತು ಟ್ಯಾಂಕ್‌-ನಿರೋಧಕ ಸೇನಾಪಡೆಯನ್ನು ತುಕಡಿಯು ಈಗ ಒಳಗೊಂಡಿತ್ತು.
ಒಂದು ಗುಣಮಟ್ಟದ ಸಿಬ್ಬಂದಿಯನ್ನು ಹೊಂದಿದ್ದ ತುಕಡಿಯೊಂದರಲ್ಲಿ, ವಿಭಾಗೀಯ ಘಟಕಗಳು ಶತ್ರುನೆಲೆ ಪತ್ತೆದಾರಿಕೆಯ ಒಂದು ಘಟಕವೆನಿಸಿಕೊಂಡಿದ್ದವು; ಒಂದು ಯಂತ್ರಸಜ್ಜಿತ ಅಶ್ವಸೈನ್ಯದ ಸೇನಾಪಡೆ, ಹಾಗೂ ವಿಕರ್ಸ್‌ ಯಂತ್ರಫಿರಂಗಿಯೊಂದಿಗೆ ಸಜ್ಜುಗೊಂಡಿದ್ದ ಯಂತ್ರಫಿರಂಗಿಯ ಒಂದು ಭಾರೀ ಪಟಾಲಂನ್ನು ಇದಕ್ಕೆ ಒದಗಿಸಲಾಗಿತ್ತು. (ಭಾರತೀಯ ಸೇನೆಯ ಪ್ರತಿಯೊಂದು ಸೇನಾಪಡೆಯು ತನ್ನ ಪದಾತಿಸೈನ್ಯದ ಪಟಾಲಂಗಳ ಜೊತೆಯಲ್ಲಿ ಒಂದು ಯಂತ್ರಫಿರಂಗಿ ಪಟಾಲಂನ್ನು ಪೋಷಿಸಿ ರೂಪಿಸಿತ್ತು.) ರಣರಂಗದ ಫಿರಂಗಿದಳದ ಮೂರು ಸೇನಾಪಡೆಗಳು, ಒಂದು ಟ್ಯಾಂಕ್‌-ನಿರೋಧಕ ಮತ್ತು ಒಂದು ವಿಮಾನ-ನಿರೋಧಕ ಸೇನಾಪಡೆಯನ್ನು ವಿಭಾಗೀಯ ಫಿರಂಗಿದಳವು ಒಳಗೊಂಡಿತ್ತು. ಅಲ್ಲಿ ನಿರ್ಮಾಣಕ್ಷೇತ್ರದ ಮೂರು ಉಪಭಾಗಗಳು ಮತ್ತು ನಿರ್ಮಾಣಕ್ಷೇತ್ರದ ಒಂದು ಸೇನಾಉಗ್ರಾಣ ಉಪಭಾಗವಷ್ಟೇ ಅಲ್ಲದೇ ಸಂಕೇತಗಳ ಘಟಕ, ವೈದ್ಯಕೀಯ ಘಟಕ ಮತ್ತು ಸಾರಿಗೆ ಘಟಕಗಳಿದ್ದವು.
ಸೇನೆಯ ಸನ್ನದ್ಧತೆಯ ಕುರಿತಾದ ವರದಿಯನ್ನು ನೀಡಲೆಂದು ಹಾಗೂ ಸುಧಾರಣೆಗಳನ್ನು ಸೂಚಿಸಲೆಂದು ೧೯೪೩ರಲ್ಲಿ ಸಮಿತಿಯೊಂದನ್ನು ಸ್ಥಾಪಿಸಲಾಯಿತು. ಇದರ ಶಿಫಾರಸುಗಳು ಹೀಗಿದ್ದವು:
ಮರಿಯೋಧ ಅಧಿಕಾರಿಗಳು ಮತ್ತು ವಿದ್ಯಾವಂತ ಅನನುಭವಿ ಸಿಪಾಯಿಗಳ ಮೇಲೆ ಪದಾತಿಸೈನ್ಯವು ಮೊದಲ ಹಕ್ಕುಗಳನ್ನು ಹೊಂದಿರಬೇಕು, ಅಧಿಕಾರಿಗಳು ಮತ್ತು ಸನ್ನದುರಹಿತ ಅಧಿಕಾರಿಗಳ ಗುಣಮಟ್ಟವು ಸುಧಾರಿಸಲ್ಪಡಬೇಕು ಹಾಗೂ ವೇತನದಲ್ಲಿ ಒಂದು ಹೆಚ್ಚಳವಾಗಬೇಕು.
ಮೂಲಭೂತ ತರಬೇತಿಯನ್ನು ಒಂಬತ್ತು ತಿಂಗಳುಗಳಿಗೆ ಹೆಚ್ಚಿಸಬೇಕು, ಇದಾದ ನಂತರ ಎರಡು ತಿಂಗಳುಗಳ ಅವಧಿಯ ಅರಣ್ಯ ಪ್ರದೇಶದ ವಿಶೇಷಜ್ಞತೆಯ ತರಬೇತಿಯನ್ನು ನೀಡಬೇಕು.
ಸೈನ್ಯ ಬಲವರ್ಧನಾ ವ್ಯವಸ್ಥೆಯು ಸುಧಾರಿಸಲ್ಪಡಬೇಕು ಮತ್ತು ವಿಶೇಷಪಡೆಗಳಲ್ಲಿ ಅನುಭವಸ್ಥ ಗಳಿರಬೇಕು.
ಒಂದು ಬ್ರಿಟಿಷ್‌ ಪಟಾಲಂ, ಒಂದು ಭಾರತೀಯ ಪಟಾಲಂ ಹಾಗೂ ಒಂದು ಗೂರ್ಖಾ ಪಟಾಲಂನ್ನು ಪದಾತಿಸೈನ್ಯದ ಸೇನಾದಳಗಳು ಒಳಗೊಂಡಿರಬೇಕು.
ಸೋವಿಯತ್‌ ಒಕ್ಕೂಟದೆಡೆಗಿನ ಭೂಮಾರ್ಗದ ಪೂರೈಕೆ ಮಾರ್ಗವನ್ನು ರಕ್ಷಿಸುವ ಸಲುವಾಗಿದ್ದ ಆಂಗ್ಲ-ಇರಾಕಿ ಯುದ್ಧದಲ್ಲಿ ಭಾಗವಹಿಲು ೧೯೪೧ರಲ್ಲಿ ಪಡೆಗಳ ಅಗತ್ಯ ಕಂಡುಬಂತು. ೮ನೇ ಭಾರತೀಯ ಪದಾತಿಸೈನ್ಯ ತುಕಡಿಯು ಏಪ್ರಿಲ್‌ನಲ್ಲಿ ಬಸ್ರಾದಲ್ಲಿ ಬಂದಿಳಿಯಿತು ಮತ್ತು ಒಕ್ಕೂಟಕ್ಕೆ ಸೇರಿದ ಕಾರಣಕ್ಕಾಗಿ, ಜರ್ಮನ್‌ ಪರವಾಗಿದ್ದ ರಷೀದ್‌ ಆಲಿಯಿಂದ ಇರಾಕ್‌ನ್ನು ಪಡೆದುಕೊಳ್ಳುವ ಸಲುವಾಗಿ ಬಾಗ್ದಾದ್‌ ಕಡೆಗೆ ಅದು ಮುಂದುವರಿಯಿತು. ೧೯೪೧ರ ಜೂನ್‌ನಲ್ಲಿ ನಡೆದ, ಸೋವಿಯತ್‌ ಒಕ್ಕೂಟದ ಮೇಲಿನ ಜರ್ಮನ್‌ ಆಕ್ರಮಣವಾದ ಆಪರೇಷನ್‌ ಬಾರ್ಬರೋಸಾ ಕಾರ್ಯಾಚರಣೆಯಲ್ಲಿ, ಮುಂದುವರೆಯುತ್ತಿದ್ದ ಜರ್ಮನ್‌ ಸೇನೆಯಿಂದಾಗಿ ಪರ್ಷಿಯಾದ ತೈಲ ಕ್ಷೇತ್ರಗಳು ಅಪಾಯದಲ್ಲಿ ಸಿಲುಕಿದವು. ೧೯೪೧ರ ಆಗಸ್ಟ್‌ನಲ್ಲಿ, ತೈಲ ಸ್ಥಾಪನೆಗಳನ್ನು ಪಡೆದುಕೊಳ್ಳುವ ಉದ್ದೇಶದಿಂದ ಭಾರತೀಯ ಪದಾತಿಸೈನ್ಯದ ೮ನೇ ಮತ್ತು ೧೦ನೇ ತುಕಡಿಗಳು ದಕ್ಷಿಣ ಪರ್ಷಿಯಾದ ಮೇಲೆ ಆಕ್ರಮಣ ಮಾಡಿದವು.
೧೯೪೩ರ ಜುಲೈನಿಂದ ಆರಂಭವಾದ ಪದಾತಿಸೈನ್ಯದ ಅರಣ್ಯ ಪ್ರದೇಶ ತರಬೇತಿಯಲ್ಲಿ ನೆರವಾಗಲೆಂದು, ೧೪ನೇ ಮತ್ತು ೩೯ನೇ ತುಕಡಿಗಳನ್ನು ತರಬೇತಿಯ ತುಕಡಿಗಳಾಗಿ ಮಾರ್ಪಡಿಸಲಾಯಿತು. ೩೯ನೇ ತುಕಡಿಯ ಭಾಗವಾಗಿದ್ದ ೧೧೬ನೇ ಭಾರತೀಯ ಪದಾತಿಸೈನ್ಯದ ಸೇನಾದಳವು ಅರಣ್ಯ ಪ್ರದೇಶದ ಪರಿವರ್ತನೆಯ ವಿಶೇಷಜ್ಞತೆಯ ತರಬೇತಿಯನ್ನು ಒದಗಿಸಿತು. ಹೋರಾಟ ನಡೆಸುತ್ತಿರುವ ತುಕಡಿಗಳ ಪೈಕಿ ಒಂದರಲ್ಲಿನ ದಣಿದ ಪಟಾಲಂ ಒಂದಕ್ಕೆ ಬದಲಿಯಾಗಿ ನೇಮಿಸಲ್ಪಡಲು ಮುಂಚೂಣಿಗೆ ಕಳಿಸಲ್ಪಡುವುದಕ್ಕೆ ಮುಂಚಿತವಾಗಿ, ಪದಾತಿಸೈನ್ಯದ ಪಟಾಲಂ ಒಂದು ಸೇನಾದಳದೊಂದಿಗೆ ನಾಲ್ಕರಿಂದ ಆರು ತಿಂಗಳುಗಳವರೆಗೆ ಸಮಯ ವಿನಿಯೋಗಿಸಬೇಕು. ಬರ್ಮಾ ಮುಂಚೂಣಿಯಲ್ಲಿ ಅಷ್ಟುಹೊತ್ತಿಗಾಗಲೇ ಸೇವೆ ಸಲ್ಲಿಸುತ್ತಿದ್ದ ಭಾರತೀಯ ಪಟಾಲಂಗಳಿಗೆ ಸಂಬಂಧಿಸಿದ ಸೈನ್ಯ ಬಲವರ್ಧನೆಗಳ ವಿಶೇಷಪಡೆಗಳಿಗಾಗಿ ೧೪ನೇ ತುಕಡಿಯ ಸೇನಾದಳಗಳು ಮತ್ತು ಘಟಕಗಳು ಅರಣ್ಯ ಪ್ರದೇಶದ ತರಬೇತಿಯನ್ನು ಒದಗಿಸಿದವು.
ಸಂಪೂರ್ಣ ಸಜ್ಜುಗೊಳ್ಳದೆಯೇ ಹಾಗೂ ಆಧುನಿಕ ಶಸ್ತ್ರಾಸ್ತ್ರಗಳು ಮತ್ತು ಸಲಕರಣೆಗಳ ಕೊರತೆಯಿರುವಂತೆಯೇ ಭಾರತೀಯ ಸೇನೆಯು ನೇ ಜಾಗತಿಕ ಸಮರವನ್ನು ಆರಂಭಿಸಿತು. ಯಾವುದೇ ಯುದ್ಧದ ಕಾರ್ಯಾಚರಣೆಗಳಲ್ಲಿ ಅದು ತೊಡಗಿಸಿಕೊಳ್ಳುವುದೆಂದು ನಿರೀಕ್ಷಿಸಲ್ಪಟ್ಟಿರಲಿಲ್ಲ ಮತ್ತು ಯುರೋಪ್‌ನಲ್ಲಿ ಯುದ್ಧದ ಹಠಾತ್‌ ಆರಂಭವಾದ ನಂತರ ಅದರ ಅವಶ್ಯಕತೆ ಕಂಡುಬರುವುದು ಅಸಂಭವವಾಗಿರುತ್ತದೆ ಎಂಬುದಾಗಿ ಬ್ರಿಟಿಷ್‌ ಸರ್ಕಾರವು ಸಲಹೆಯನ್ನು ನೀಡಿತ್ತು. ಆದ್ದರಿಂದ, ಉತ್ತರ ಆಫ್ರಿಕಾದ ದಂಡಯಾತ್ರೆ ಮತ್ತು ಪೂರ್ವ ಆಫ್ರಿಕಾದ ದಂಡಯಾತ್ರೆಗಳಲ್ಲಿ ಸೇವೆ ಸಲ್ಲಿಸುವಂತೆ ೪ನೇ ಪದಾತಿಸೈನ್ಯ ಮತ್ತು ೫ನೇ ಪದಾತಿಸೈನ್ಯದ ತುಕಡಿಗಳಿಗೆ ಮನವಿಮಾಡಿಕೊಂಡಾಗ ಮತ್ತು ಫ್ರಾನ್ಸ್‌ನಲ್ಲಿನ ಬ್ರಿಟಿಷ್‌ ದಂಡಯಾತ್ರೆಯ ಪಡೆಗೆ ಸೇರಿಕೊಳ್ಳುವಂತೆ ನಾಲ್ಕು ಹೇಸರಗತ್ತೆ ಉಪಭಾಗಗಳಿಗೆ ಕೇಳಿಕೊಂಡಾಗ, ಅದು ಒಂದಷ್ಟು ಅಚ್ಚರಿಯನ್ನು ಉಂಟುಮಾಡಿತ್ತು.
ಮತ್ತೆ ಪದಾತಿಸೈನ್ಯದ ಐದು ತುಕಡಿಗಳು ಮತ್ತು ಕವಚಿತ ಯುದ್ಧವಾಹನಗಳ ಒಂದು ತುಕಡಿಯನ್ನು ರಚಿಸುವುದಕ್ಕೆ ಸಂಬಂಧಿಸಿದಂತೆ ಬ್ರಿಟಿಷ ಸರ್ಕಾರ ಮತ್ತು ಭಾರತೀಯ ಸರ್ಕಾರಗಳ ನಡುವೆ ೧೯೪೦ರ ಮೇ ತಿಂಗಳಲ್ಲಿ ಒಂದು ಒಡಂಬಡಿಕೆಯು ಏರ್ಪಟ್ಟಿತು; ಇದರಿಂದಾಗಿ ಪದಾತಿಸೈನ್ಯದ ೬ನೇ, ೭ನೇ, ೮ನೇ, ೯ನೇ, ೧೦ನೇ ತುಕಡಿಗಳು ಹಾಗೂ ೩೧ನೇ ಭಾರತೀಯ ಕವಚಿತ ಯುದ್ಧವಾಹನಗಳ ತುಕಡಿಗಳು ಅಸ್ತಿತ್ವಕ್ಕೆ ಬಂದವು. ಮಲಯ ಮತ್ತು ಇರಾಕ್‌‌‌ನ ರಕ್ಷಣಾಕಾರ್ಯದಲ್ಲಿ ಬಳಸಲ್ಪಡಲು ಈ ಹೊಸ ತುಕಡಿಗಳನ್ನು ಮೀಸಲಿಡಲಾಗಿತ್ತು. ಕವಚಿತ ಯುದ್ಧವಾಹನಗಳ ತುಕಡಿಗೆ ಸೇರಿದ ೩ನೇ ಭಾರತೀಯ ಮೋಟಾರು ಚಾಲಿತ ಸೇನಾದಳವು ಈಜಿಪ್ಟ್‌ಗೆ ಹೋಗಬೇಕಿತ್ತಾದರೂ, ಕವಚಿತ ಯುದ್ಧವಾಹನಗಳ ವಾಹನಗಳ ಕೊರತೆಯಿಂದಾಗಿ, ಕವಚಿತ ಯುದ್ಧವಾಹನಗಳ ತುಕಡಿಯ ಉಳಿದ ಭಾಗದ ರಚಿಸುವಿಕೆಯನ್ನು ಪಕ್ಕಕ್ಕಿರಿಸಲಾಯಿತು.
೧೯೪೧ರ ಅಕ್ಟೋಬರ್‌ ೨೯ರಂದು ೫೦ನೇ ಭಾರತೀಯ ಸ್ವತಂತ್ರ ಧುಮುಕುಕೊಡೆ ಸೇನಾದಳವು ರೂಪುಗೊಂಡಿತು; ೧೫೧ನೇ ಬ್ರಿಟಿಷ್‌ ಧುಮುಕುಕೊಡೆ ಪಟಾಲಂ, ೧೫೨ನೇ ಭಾರತೀಯ ಧುಮುಕುಕೊಡೆ ಪಟಾಲಂ ಮತ್ತು ೧೫೩ನೇ ಗೂರ್ಖಾ ಧುಮುಕುಕೊಡೆ ಪಟಾಲಂಗಳು ಇದರಲ್ಲಿ ಸಂಯೋಜಿಸಲ್ಪಟ್ಟಿದ್ದು, ಒಂದು ಮಧ್ಯಮ ಯಂತ್ರಫಿರಂಗಿಯ ಉಪಭಾಗ ಮತ್ತು ಒಂದು ಮಧ್ಯಮ ಸಣ್ಣ-ಫಿರಂಗಿಯ ವಿಶೇಷದಳದ ಸ್ವರೂಪವನ್ನು ಇದು ತನ್ನದಾಗಿಸಿಕೊಂಡಿತು. ೧೫೧ನೇ ಪಟಾಲಂಗೆ ನಂತರದಲ್ಲಿ ೧೫೬ನೇ ಪಟಾಲಂ ಎಂಬ ಹೊಸ ಕ್ರಮಾಂಕವನ್ನು ನೀಡಲಾಯಿತು ಹಾಗೂ ಬ್ರಿಟನ್‌ಗೆ ಅದನ್ನು ಹಿಂದಿರುಗಿಸಲಾಯಿತು; ಮತ್ತೊಂದು ಗೂರ್ಖಾ ಪಟಾಲಂ ರೂಪುಗೊಂಡಿತಾದರೂ, ಅದು ಸೇನಾದಳವನ್ನು ಸೇರಿಕೊಂಡಿರಲಿಲ್ಲ; ಇದು ೧೯೪೪ರ ಮಾರ್ಚ್‌ನಲ್ಲಿ ನಡೆದ ಸ್ಯಾಂಗ್‌ಶಾಕ್‌ ಕದನದಲ್ಲಿ ಆ ಪಟಾಲಂ ಅತೀವವಾಗಿ ತೊಡಗಿಸಿಕೊಂಡಿದ್ದ ಸಂದರ್ಭವಾಗಿತ್ತು.
ಹತ್ತನೆಯ ಸೇನೆಯು ಇರಾಕ್‌‌ನಲ್ಲಿ ರೂಪುಗೊಂಡಿತು; ಆಂಗ್ಲ-ಇರಾಕಿ ಯುದ್ಧದ ನಂತರ ಪೈಫೋರ್ಸ್‌‌ನ ಪ್ರಮುಖ ಭಾಗದಿಂದ ಇದು ರೂಪುಗೊಂಡಿತು. ಲೆಫ್ಟಿನೆಂಟ್‌-ಜನರಲ್‌ ಸರ್‌‌ ಎಡ್ವರ್ಡ್‌ ಕ್ವಿನನ್‌ ಎಂಬಾತನ ಅಧಿಪತ್ಯದ ಅಡಿಯಲ್ಲಿ ಇದು ೧೯೪೨–೧೯೪೩ರ ಅವಧಿಯಲ್ಲಿ ಸಕ್ರಿಯವಾಗಿತ್ತು ಮತ್ತು ವಿಶೇಷ ದಳ ಹಾಗೂ ಭಾರತೀಯ ವಿಶೇಷ ದಳವನ್ನು ಇದು ಒಳಗೊಂಡಿತ್ತು. ಪರ್ಷಿಯಾದ ಕೊಲ್ಲಿಯಿಂದ ಕ್ಯಾಸ್ಪಿಯನ್‌ವರೆಗಿನ ಸಂಪರ್ಕಮಾರ್ಗಗಳ ಸಂವಹನೆಯನ್ನು ಸೋವಿಯತ್‌ ಒಕ್ಕೂಟದೆಡೆಗೆ ಕಲ್ಪಿಸುವುದರ ನಿರ್ವಹಣೆಯು ಇದರ ಮುಖ್ಯ ಕಾರ್ಯಭಾರವಾಗಿತ್ತು. ಅಷ್ಟೇ ಅಲ್ಲ, ತನ್ನ ಅಮೆರಿಕಾದ್ದಲ್ಲದ ಮೂಲದಿಂದ ಪಡೆದ ತೈಲವನ್ನು ಬ್ರಿಟನ್‌ಗೆ ಒದಗಿಸಿದ ದಕ್ಷಿಣ ಪರ್ಷಿಯಾದ ಮತ್ತು ಇರಾಕಿ ತೈಲಕ್ಷೇತ್ರಗಳ ಸಂರಕ್ಷಣೆಯೂ ಇದರ ಹೊಣೆಗಾರಿಕೆಯಲ್ಲಿ ಸೇರಿತ್ತು.
೧೯೪೧ರ ಮಾರ್ಚ್‌ನಲ್ಲಿ, ಭಾರತಕ್ಕೆ ಸಂಬಂಧಿಸಿದ ರಕ್ಷಣಾ ಯೋಜನೆಯನ್ನು ಭಾರತದ ಸರ್ಕಾರವು ಪರಿಷ್ಕರಿಸಿತು. ಜಪಾನಿಯರು ಏನು ಯೋಜನೆಯನ್ನು ಹಾಕುತ್ತಿದ್ದಾರೆ ಎಂಬುದಕ್ಕೆ ಸಂಬಂಧಿಸಿ ಆಸ್ಥೆ ವಹಿಸುವುದರೊಂದಿಗೆ ಮತ್ತು ಸಾಗರೋತ್ತರ ವಲಯಕ್ಕೆ ಕಳಿಸಲಾದ ತುಕಡಿಗಳ ಜಾಗಕ್ಕೆ ಬದಲಿ ವ್ಯವಸ್ಥೆಯನ್ನು ಮಾಡಬೇಕಾದ ಅವಶ್ಯಕತೆಯನ್ನು ಮನಗಂಡು ರೂಪುಗೊಂಡ ಪದಾತಿಸೈನ್ಯದ ಐದು ಹೊಸ ತುಕಡಿಗಳಿಗೆ ಸಂಬಂಧಿಸಿದಂತೆ ಏಳು ಹೊಸ ಕವಚಿತ ಯುದ್ಧವಾಹನಗಳ ಸೇನಾಪಡೆಗಳು ಮತ್ತು ಪದಾತಿಸೈನ್ಯದ ೫೦ ಹೊಸ ಪಟಾಲಂಗಳು ಅಗತ್ಯವಾಗಿದ್ದವು. ಹೀಗೆ ರೂಪುಗೊಂಡವುಗಳಲ್ಲಿ ೧೪ನೇ, ೧೭ನೇ, ೧೯ನೇ, ೨೦ನೇ, ೩೪ನೇ ತುಕಡಿಗಳು ಮತ್ತು ಎರಡು ಕವಚಿತ ಯುದ್ಧವಾಹನಗಳ ರಚನೆಗಳಾದ ೩೨ನೇ ಭಾರತೀಯ ಕವಚಿತ ಯುದ್ಧವಾಹನಗಳ ತುಕಡಿ ಮತ್ತು ೫೦ನೇ ಭಾರತೀಯ ಟ್ಯಾಂಕ್‌ ಸೇನಾದಳಗಳು ಸೇರಿದ್ದವು.
ಪಾಶ್ಚಾತ್ಯ ಮರುಭೂಮಿಯ ಪಡೆಯಿಂದ ಎಂಟನೆಯ ಸೇನೆಯು ೧೯೪೧ರ ಸೆಪ್ಟೆಂಬರ್‌ನಲ್ಲಿ ರೂಪುಗೊಂಡಿತು; ಲೆಫ್ಟಿನೆಂಟ್‌ ಜನರಲ್‌ ಸರ್‌‌ ಅಲನ್‌ ಕನ್ನಿಂಗ್‌ಹ್ಯಾಂ ಎಂಬಾತ ಇದರ ಅಧಿಪತ್ಯವನ್ನು ವಹಿಸಿಕೊಂಡಿದ್ದ. ಕಾಲಾನಂತರದಲ್ಲಿ ಎಂಟನೆಯ ಸೇನೆಯ ಅಧಿಪತ್ಯವನ್ನು ಜನರಲ್‌ಗಳಾದ ನೀಲ್‌ ರಿಚಿ, ಕ್ಲೌಡೆ ಔಚಿನ್‌ಲೆಕ್‌ ಮತ್ತು ಬರ್ನಾರ್ಡ್‌ ಮಾಂಟ್‌ಗೊಮೆರಿ ವಹಿಸಿಕೊಂಡರು. ಯುದ್ಧದ ಆರಂಭಿಕ ವರ್ಷಗಳಲ್ಲಿ, ಎಂಟನೆಯ ಸೇನೆಯು ಕಳಪೆ ನಾಯಕತ್ವದಿಂದ ಬಳಲಬೇಕಾಗಿ ಬಂತು ಹಾಗೂ ಅದೃಷ್ಟಪರೀಕ್ಷೆಯ ಪ್ರಯತ್ನಗಳು ಪದೇಪದೇ ತಲೆಕೆಳಗಾಗುವುದಕ್ಕೆ ಇದು ಸಾಕ್ಷಿಯಾಗಬೇಕಾಯಿತು; ಆದರೆ ಎಲ್‌ ಅಲಮೀನ್‌ನ ಎರಡನೇ ಕದನದ ವೇಳೆಗೆ ಸನ್ನಿವೇಶವು ಬದಲಾಯಿತು ಹಾಗೂ ಈ ಅವಧಿಯಲ್ಲಿ ಎಂಟನೆಯ ಸೇನೆಯು ಲಿಬಿಯಾವನ್ನು ದಾಟಿಕೊಂಡು ಟ್ಯುನಿಷಿಯಾಗೆ ಮುಂದುವರಿಯಿತು.
ಪದಾತಿಸೈನ್ಯದ ಮೂರು ಸೇನಾದಳಗಳು, ಪದಾತಿಸೈನ್ಯದ ಮೂರು ಪಟಾಲಂಗಳನ್ನು ಪದಾತಿಸೈನ್ಯದ ತುಕಡಿಗಳು ಒಳಗೊಂಡಿದ್ದವು. ಸಾಮಾನ್ಯವಾಗಿ, ಪ್ರತಿ ಸೇನಾದಳದಲ್ಲಿನ ಒಂದು ಪಟಾಲಂ ಬ್ರಿಟಿಷರದಾಗಿರುತ್ತಿತ್ತು ಹಾಗೂ ಎರಡು ಪಟಾಲಂಗಳು ಭಾರತೀಯರ ಅಥವಾ ಗೂರ್ಖಾಗಳಿಗೆ ಸಂಬಂಧಪಟ್ಟಿರುತ್ತಿದ್ದವು. ಸಂಪೂರ್ಣವಾಗಿ ಗೂರ್ಖಾ ಪಟಾಲಂಗಳನ್ನು ಒಳಗೊಂಡಿರುವ ಮೂರು ಸೇನಾದಳಗಳು ರೂಪಿಸಲ್ಪಟ್ಟವು. ನಂತರದ ಯುದ್ಧದ ಸಂದರ್ಭದಲ್ಲಿ, ಬ್ರಿಟಿಷ್‌ ಪದಾತಿಸೈನ್ಯದ ಸೈನ್ಯ ಬಲವರ್ಧನೆಗಳು ಹೆಚ್ಚು ವಿರಳವಾಗುತ್ತಿದ್ದಂತೆ, ಅದರಲ್ಲೂ ನಿರ್ದಿಷ್ಟವಾಗಿ ಆಗ್ನೇಯ ಏಷ್ಯಾದ ಕ್ಷೇತ್ರದಲ್ಲಿ ಈ ಸನ್ನಿವೇಶವು ತಲೆದೋರಲು ಶುರುವಾಗುತ್ತಿದ್ದಂತೆ, ಬರ್ಮಾದಲ್ಲಿ ಹೋರಾಟ ನಡೆಸುತ್ತಿದ್ದ ಸೇನಾದಳಗಳಲ್ಲಿನ ಬ್ರಿಟಿಷ್‌ ಪಟಾಲಂಗಳನ್ನು ಭಾರತೀಯ ಘಟಕಗಳ ಬದಲಾಗಿ ತರಲಾಯಿತು.
‌ಆಪರೇಷನ್‌ ಪ್ಯೂಜಿಲಿಸ್ಟ್ (೪ನೇ ಭಾರತೀಯ, ೨ನೇ ನ್ಯೂಜಿಲೆಂಡ್‌ ಮತ್ತು ೫೦ನೇ ನಾರ್ಥಂಬುಬ್ರಿಯನ್‌ ತುಕಡಿಗಳು) ಎಂಬುದು ಟ್ಯುನಿಷಿಯಾದ ದಂಡಯಾತ್ರೆಯಲ್ಲಿನ ಒಂದು ಕಾರ್ಯಾಚರಣೆಯಾಗಿತ್ತು. ಮಾರೆಥ್‌ ರೇಖೆಯಲ್ಲಿ ಆಕ್ಸಿಸ್‌ ಪಡೆಗಳನ್ನು ನಾಶಪಡಿಸುವುದು, ಮತ್ತು ಎಸ್‌ಫ್ಯಾಕ್ಸ್‌ನ್ನು ವಶಮಾಡಿಕೊಳ್ಳುವುದು ಅದರ ಉದ್ದೇಶವಾಗಿತ್ತು. ಪ್ಯೂಜಿಲಿಸ್ಟ್‌ ಸ್ವತಃ ಡೋಲಾಯಮಾನವಾಗಿತ್ತು ಮತ್ತು ಒಂದು ನಿರ್ಣಾಯಕ ವ್ಯೂಹಭಂಗವನ್ನು ಕೈಗೊಳ್ಳುವಲ್ಲಿ ಅದು ವಿಫಲಗೊಂಡಿತು. ಆದಾಗ್ಯೂ, ದಾಳಿಯ ಒಂದು ಪರ್ಯಾಯವಾದ ಮಾರ್ಗವನ್ನು ನೆಲೆಗೊಳಿಸುವಲ್ಲಿ ಅದು ಯಶಸ್ವಿಯಾಯಿತು ಮತ್ತು ತನ್ಮೂಲಕ ಟೆಬಾಗಾ ಅಂತರದ ಮೂಲಕ ಸಾಗುವ ಒಂದು ದಿಕ್ಕುಗೆಡಿಸುವ ಕುಶಲ ಚಲನೆಯಾದ ಸೂಪರ್‌ಚಾರ್ಜ್‌ ಎಂಬ ಕಾರ್ಯಾಚರಣೆಗೆ ನೆಲೆಗಟ್ಟನ್ನು ಇರಿಸಿತು.
‌ಆಪರೇಷನ್‌ ಕಂಪಾಸ್ ಎಂಬುದು ಎರಡನೇ ಜಾಗತಿಕ ಸಮರದ ಅವಧಿಯಲ್ಲಿ ಪಾಶ್ಚಾತ್ಯ ಮರುಭೂಮಿಯ ದಂಡಯಾತ್ರೆಗೆ ಸಂಬಂಧಿಸಿದ, ಒಕ್ಕೂಟಕ್ಕೆ ಸೇರಿದ ಮೊದಲ ಪ್ರಮುಖ ಸೇನಾ ಕಾರ್ಯಾಚರಣೆಯಾಗಿತ್ತು. ಲಿಬಿಯಾದ ಒಂದು ಮಹಾನ್‌ ವಿಸ್ತಾರದ ಉದ್ದಕ್ಕೂ ಬ್ರಿಟಿಷ್‌ ಮತ್ತು ಕಾಮನ್‌ವೆಲ್ತ್‌‌ ಪಡೆಗಳು ದಾರಿಮಾಡಿಕೊಂಡು ಹೋಗುವ ಕಾರ್ಯಾಚರಣೆಗೆ ಇದು ಕಾರಣವಾಯಿತು; ಇದರ ಫಲವಾಗಿ ಸೈರೆನೇಷಿಯಾದ ಹೆಚ್ಚೂಕಮ್ಮಿ ಎಲ್ಲಾ ಭಾಗಗಳು, ಇಟಲಿಯ ೧೧೫,೦೦೦ದಷ್ಟು ಯೋಧರು ಹಾಗೂ ನೂರಾರು ಟ್ಯಾಂಕ್‌ಗಳು ಮತ್ತು ಫಿರಂಗಿದಳದ ತುಕಡಿಗಳು, ೧,೧೦೦ಕ್ಕೂ ಹೆಚ್ಚಿನ ವಿಮಾನಗಳು ಕಾರ್ಯಾಚರಣೆಯ ವಶವಾದವು. ತೀರಾ ಅಲ್ಪವೆನ್ನಬಹುದಾದ ಸಾವುನೋವುಗಳೂ ಈ ಸಂದರ್ಭದಲ್ಲಿ ಸಂಭವಿಸಿದವು.
ಭಾರತೀಯ ಸೇನಾಸೌಕರ್ಯದ ನಿರ್ಮಾತೃಗಳು ಸೇನೆಯಲ್ಲಿನ ಪ್ರತಿಯೊಂದು ತುಕಡಿಯ ಒಂದು ಭಾಗವಾಗಿದ್ದವು. ಸೇನಾ ತುಕಡಿಗಳ ಎರಡು ಉಪಭಾಗಗಳು, ರಣರಂಗದ ೧೧ ಉಪಭಾಗಗಳು ಮತ್ತು ರಣರಂಗ ಸೇನಾಉಗ್ರಾಣದ ಒಂದು ಉಪಭಾಗದೊಂದಿಗೆ ಸೇನಾಸೌಕರ್ಯದ ನಿರ್ಮಾತೃಗಳ ವಿಶೇಷ ದಳವು ಯುದ್ಧವನ್ನು ಆರಂಭಿಸಿತು. ಯುದ್ಧದ ಸಂದರ್ಭದಲ್ಲಿ ಆದ ವಿಸ್ತರಣೆಯಿಂದಾಗಿ ಸೇನಾಸೌಕರ್ಯದ ನಿರ್ಮಾತೃಗಳ ಒಟ್ಟು ಸಂಖ್ಯೆಯಲ್ಲಿ ಗಮನಾರ್ಹವಾದ ಬದಲಾವಣೆಗಳು ಕಂಡುಬಂದವು; ಅಂದರೆ, ಸೇನಾ ತುಕಡಿಗಳ ಐದು ಉಪಭಾಗಗಳು, ರಣರಂಗದ ೬೭ ಉಪಭಾಗಗಳು, ರಣರಂಗದ ಸೈನ್ಯದಳದ ಆರು ಸ್ವತಂತ್ರ ಉಪಭಾಗಗಳು ಹಾಗೂ ರಣರಂಗದ ಸೇನಾಉಗ್ರಾಣದ ಸೈನ್ಯದಳದ ಎರಡು ಸ್ವತಂತ್ರ ಮುಖ್ಯವಿಭಾಗಗಳು ಈ ಕ್ರಮದಿಂದಾಗಿ ರೂಪುಗೊಂಡವು.
೫ನೇ ಸೇನಾದಳವಾದ, ೪ನೇ ಭಾರತೀಯ ಪದಾತಿಸೈನ್ಯದ ತುಕಡಿಯನ್ನು ಭಾರತೀಯ ಸೇನೆಯು ಒದಗಿಸಿತು. ಇದು ಆಸ್ಟ್ರೇಲಿಯಾದ ವಿಶೇಷ ದಳದೊಂದಿಗೆ ದಕ್ಷಿಣ ಭಾಗದಿಂದ ದಾಳಿಮಾಡಿತು; ೧೭ನೇ ಭಾರತೀಯ ಪದಾತಿಸೈನ್ಯದ ಸೇನಾದಳ, ಅಧಿಪತ್ಯದ ಅಡಿಯಲ್ಲಿನ ೮ನೇ ಭಾರತೀಯ ಪದಾತಿಸೈನ್ಯ ತುಕಡಿಯನ್ನೂ ಹೊಂದಿದ್ದ ೧೦ನೇ ಭಾರತೀಯ ಪದಾತಿಸೈನ್ಯದ ತುಕಡಿಯು, ಉತ್ತರ ಭಾಗದಿಂದ ಆದ ಇರಾಕ್‌ಪಡೆಯ ದಾಳಿ ಹಾಗೂ ಪೂರ್ವದಿಂದ ಆದ ಕೇಂದ್ರಸ್ಥ ಸಿರಿಯಾದ ದಾಳಿಯ ಭಾಗವಾಗಿತ್ತು. ೧೯೪೧ರ ಜೂನ್‌ನಲ್ಲಿ ನಡೆದ ದಮಾಸ್ಕಸ್‌ ಕದನ ಹಾಗೂ ಕಿಸ್ಸೌವೆ ಕದನದಲ್ಲಿ ೫ನೇ ಸೇನಾದಳ ಪಾಲ್ಗೊಂಡಿತು, ಮತ್ತು ಜುಲೈನಲ್ಲಿ ನಡೆದ ಡೇರ್‌ ಎಜ್‌-ಜೋರ್‌ ಕದನದಲ್ಲಿ ೧೦ನೇ ತುಕಡಿಯು ಪಾಲ್ಗೊಂಡಿತು.
ಯುದ್ಧದ ಘೋಷಣೆಯಾಗುವುದಕ್ಕೆ ಸ್ವಲ್ಪವೇ ಮುಂಚಿತವಾಗಿ, ಈಜಿಪ್ಟ್‌ನಲ್ಲಿನ ಬ್ರಿಟಿಷ್‌ ಕಾವಲುಪಡೆಯ ಬಲವರ್ಧಿಸಲೆಂದು ಭಾರತೀಯ ಪದಾತಿಸೈನ್ಯದ ಒಂದು ಸೇನಾದಳವು ಕಳಿಸಲ್ಪಟ್ಟಿತು. ೧೯೩೯ರ ಅಕ್ಟೋಬರ್‌ನಲ್ಲಿ, ಎರಡನೇ ಸೇನಾದಳವೊಂದು ಕಳಿಸಲ್ಪಟ್ಟಿತು ಮತ್ತು ಎರಡನ್ನೂ ಒಟ್ಟಾಗಿಸಿ ಅದನ್ನು ೪ನೇ ಭಾರತೀಯ ಪದಾತಿಸೈನ್ಯದ ತುಕಡಿ ಎಂದು ಕರೆಯಲಾಯಿತು. ೧೯೪೦ರ ಮಾರ್ಚ್‌ ವೇಳೆಗೆ, ಎರಡು ಹೆಚ್ಚುವರಿ ಸೇನಾದಳಗಳು ಮತ್ತು ಕೇಂದ್ರಕಾರ್ಯಾಲಯದ ಒಂದು ವಿಭಾಗೀಯ ಸೈನ್ಯವನ್ನು ಈಜಿಪ್ಟ್‌ಗೆ ಕಳಿಸಲಾಯಿತು ಮತ್ತು ಅವು ಒಟ್ಟಾಗಿ ಸೇರಿ ೫ನೇ ಭಾರತೀಯ ಪದಾತಿಸೈನ್ಯದ ತುಕಡಿ ಎಂದು ಕರೆಸಿಕೊಂಡವು.
ಅರಣ್ಯ ಪ್ರದೇಶದ ಯುದ್ಧಸ್ಥಿತಿಗೆ ಸಂಬಂಧಿಸಿದಂತೆ ತರಬೇತಿ ಪಡೆಯುತ್ತಿದ್ದ ೧೧೬ನೇ ಸೇನಾದಳದ ಯಶಸ್ಸು ಗುರುತಿಸಲ್ಪಟ್ಟಿತು. ರಿಸಲ್‌ಪುರ್‌ ತರಬೇತಿ ಸೇನಾದಳದಿಂದ ಮಾರ್ಪಡಿಸಲ್ಪಟ್ಟಿದ್ದ, ಹದಿನಾಲ್ಕನೇ ಸೇನೆ ಮತ್ತು ೧೫೦ನೇ ಸೇನಾದಳಕ್ಕಾಗಿ ಉದ್ದೇಶಿಸಲಾಗಿದ್ದ ೧೧೬ನೇ ಸೇನಾದಳದ ತರಬೇತಿ ಪಡೆದ ಘಟಕಗಳು, ದಕ್ಷಿಣದ ಸೇನೆಗಾಗಿ ಉದ್ದೇಶಿಸಲಾಗಿದ್ದ ಘಟಕಗಳಿಗೆ ೧೯೪೪ರ ಮೇ ತಿಂಗಳಿನಿಂದ ತರಬೇತಿ ನೀಡಿತು. ಪಾಶ್ಚಾತ್ಯ ಯುದ್ಧಕ್ಷೇತ್ರಗಳಿಗಾಗಿ ಉದ್ದೇಶಿಸಲಾಗಿದ್ದ ಘಟಕಗಳಿಗೆ ಸಂಬಂಧಿಸಿದಂತೆ ತರಬೇತಿಯನ್ನು ಒದಗಿಸಲೆಂದು ೧೫೫ನೇ ಭಾರತೀಯ ಪದಾತಿಸೈನ್ಯದ ಸೇನಾದಳವು ರೂಪುಗೊಂಡಿತು.
ಈಜಿಪ್ಟ್‌ನಲ್ಲಿ ನಡೆದಂತೆಯೇ, ಯುದ್ಧವು ಆರಂಭವಾಗುವುದಕ್ಕೆ ಸ್ವಲ್ಪ ಮುಂಚಿತವಾಗಿ ಭಾರತೀಯ ಸೇನೆಯು ಪದಾತಿಸೈನ್ಯದ ಒಂದು ಸೇನಾದಳವನ್ನು ಮಲಯಕ್ಕೆ ರವಾನೆ ಮಾಡಿತು. ೧೯೪೧ರ ವೇಳೆಗೆ, ಉತ್ತರ ಆಫ್ರಿಕಾ ಮತ್ತು ಮಧ್ಯಪ್ರಾಚ್ಯದಲ್ಲಿ ಹೋರಾಡುವುದಕ್ಕೆ ಸಂಬಂಧಿಸಿದ ಎಲ್ಲಾ ತರಬೇತಿ ಮತ್ತು ಸಲಕರಣೆಗಳು ಸರಿಹೊಂದಿಸಲ್ಪಟ್ಟವು; ಮತ್ತು ಪಶ್ಚಿಮದಲ್ಲಿನ ಪಡೆಗಳ ಸೈನ್ಯ ಬಲವರ್ಧನೆಗಳಿಗೆ ಪೂರೈಕೆ ಮಾಡುವ ಸಲುವಾಗಿ ಬರ್ಮಾ ಮತ್ತು ಮಲಯದಲ್ಲಿನ ಪಡೆಗಳು ಕುಗ್ಗಿಸಲ್ಪಟ್ಟಿದ್ದವು.
ಇಂಫಾಲ್‌ ಕದನ ಮತ್ತು ಸ್ಯಾಂಗ್‌ಶಾಕ್‌ ಕದನಗಳು (೧೭ನೇ, ೨೦ನೇ, ೨೩ನೇ ಭಾರತೀಯ ತುಕಡಿಗಳು, ೫೦ನೇ ಭಾರತೀಯ ಧುಮುಕುಕೊಡೆ ಸೇನಾದಳ ಮತ್ತು ೨೫೪ನೇ ಭಾರತೀಯ ಟ್ಯಾಂಕ್‌ ಸೇನಾದಳ) ಈಶಾನ್ಯ ಭಾರತದಲ್ಲಿನ ಮಣಿಪುರ ರಾಜ್ಯದ ರಾಜಧಾನಿಯಾದ ಇಂಫಾಲ್‌ ನಗರದ ಸುತ್ತಮುತ್ತಲ ಪ್ರದೇಶದಲ್ಲಿ ೧೯೪೪ರ ಮಾರ್ಚ್‌ನಿಂದ ಜುಲೈವರೆಗೆ ನಡೆದವು. ಒಕ್ಕೂಟಕ್ಕೆ ಸೇರಿದ ಪಡೆಗಳನ್ನು ಇಂಫಾಲ್‌ನಲ್ಲಿ ನಾಶಪಡಿಸಲು ಮತ್ತು ಭಾರತವನ್ನು ಆಕ್ರಮಿಸಿಕೊಳ್ಳಲು ಜಪಾನಿಯರ ಸೇನೆಗಳು ಪ್ರಯತ್ನಿಸಿದವು, ಆದರೆ ಭಾರೀ ನಷ್ಟಗಳನ್ನು ಉಂಟುಮಾಡುವುದರೊಂದಿಗೆ ಅವನ್ನು ಬರ್ಮಾದೊಳಗೆ ಓಡಿಸಲಾಯಿತು.
ಭಾರತೀಯ ಸಂಸ್ಥಾನಗಳು ಅಥವಾ ರಾಜನ ಸಂಸ್ಥಾನಗಳು ಯುದ್ಧದ ಸಂದರ್ಭದಲ್ಲಿ ೨೫೦,೦೦೦ ಸೈನಿಕರನ್ನು ಒದಗಿಸಿದವು. ಅಶ್ವಸೈನ್ಯದ ಐದು ಸೇನಾಪಡೆಗಳು ಮತ್ತು ಪದಾತಿಸೈನ್ಯದ ೩೬ ಪಟಾಲಂಗಳ ಕೊಡುಗೆಯನ್ನು ಅವರು ನೀಡಿದರು; ಅವುಗಳ ನಡುವೆ ಪದಾತಿಸೈನ್ಯದ ೧೬ ಪಟಾಲಂಗಳೇ ಅಲ್ಲದೇ, ಸಂಕೇತ, ಸಾರಿಗೆ ಮತ್ತು ಪಥನಿರ್ಮಾಪಕರ ಉಪಭಾಗಗಳೂ ಸಹ ಸಕ್ರಿಯ ಸೇವೆಯಲ್ಲಿದ್ದವು. ಅವರ ಸೈನಿಕರಲ್ಲಿ ಒಬ್ಬನಾದ ಕ್ಯಾಪ್ಟನ್‌ ಮಹಮೂದ್‌ ಖಾನ್‌ ದುರಾನಿ ಎಂಬಾತನಿಗೆ, ಅವನು ಜಪಾನಿಯರ ಬಂಧನದಲ್ಲಿದ್ದ ಸಂದರ್ಭದಲ್ಲಿ ಜನರಲ್‌ ಕ್ರಾಸ್‌ ಪ್ರಶಸ್ತಿಯನ್ನು ಪ್ರದಾನ ಮಾಡಲಾಯಿತು.
೧೯೩೯ರಲ್ಲಿನ ೨ನೇ ಜಾಗತಿಕ ಸಮರದ ಅವಧಿಯಲ್ಲಿನ ಭಾರತೀಯ ಸೇನೆ ಯು ಕೇವಲ ೨೦೦,೦೦೦ ಸಂಖ್ಯೆಗೂ ಕೆಳಗಿದ್ದ ಸೈನಿಕರನ್ನು ಒಳಗೊಂಡಿತ್ತು. ಯುದ್ಧದ ಅಂತ್ಯದ ವೇಳೆಗೆ, ೧೯೪೫ರ ಆಗಸ್ಟ್‌ನಲ್ಲಿ ಈ ಸಂಖ್ಯೆಯು ೨.೫ ದಶಲಕ್ಷಷ್ಟು ಸೈನಿಕರಿಗೆ ಏರಿಕೆಯಾಗುವ ಮೂಲಕ, ಇದು ಇತಿಹಾಸದಲ್ಲಿನ ಅತಿದೊಡ್ಡ ಸ್ವಯಂಸೇವಕ ಸೇನೆಯೆನಿಸಿಕೊಂಡಿತು. ಪದಾತಿಸೈನ್ಯ, ರಕ್ಷಾಕವಚದ ಯುದ್ಧ ವಾಹನಗಳು ಮತ್ತು ಒಂದು ಮರಿಹಕ್ಕಿ ವಾಯುಗಾಮಿ ಪಡೆಯ ತುಕಡಿಗಳಲ್ಲಿ ಸೇವೆ ಸಲ್ಲಿಸುತ್ತಿದ್ದ ಅವರು, ಆಫ್ರಿಕಾ, ಯುರೋಪ್‌ ಮತ್ತು ಏಷ್ಯಾದಂಥ ಮೂರು ಭೂಖಂಡಗಳಲ್ಲಿ ಹೋರಾಡಿದರು.
ಮ್ಯಾಂಡೇಟ್‌ ಪ್ಯಾಲೆಸ್ಟೀನ್‌ ಮತ್ತು ಟ್ರಾನ್ಸ್‌ಜೋರ್ಡಾನ್‌‌‌ನಲ್ಲಿ ಬ್ರಿಟಿಷ್‌ ತುಕಡಿಗಳ ಕೇಂದ್ರಕಾರ್ಯಾಲಯವು ಮರು-ನಿಯೋಜನೆಯಾಗುವುದರೊಂದಿಗೆ, ೧೯೪೧ರ ನವೆಂಬರ್‌ ೧ರಂದು ಒಂಬತ್ತನೆಯ ಸೇನೆಯು ರೂಪುಗೊಂಡಿತು. ಪೂರ್ವಭಾಗದ ಮೆಡಿಟರೇನಿಯನ್‌ ಪ್ರದೇಶದಲ್ಲಿ ಬೀಡುಬಿಟ್ಟಿದ್ದ ಬ್ರಿಟಿಷ್‌ ಮತ್ತು ಕಾಮನ್‌ವೆಲ್ತ್‌‌ ಭೂಸೈನ್ಯಗಳನ್ನು ಇದು ನಿಯಂತ್ರಿಸಿತು. ಜನರಲ್‌ ಸರ್‌‌ ಹೆನ್ರಿ ಮೈಟ್‌ಲ್ಯಾಂಡ್‌ ವಿಲ್ಸನ್‌ ಮತ್ತು ಲೆಫ್ಟಿನೆಂಟ್‌-ಜನರಲ್‌ ಸರ್‌‌ ವಿಲಿಯಂ ಜನರಲ್‌ ಹೋಮ್ಸ್‌, ಇದರ ದಳಪತಿಗಳಾಗಿದ್ದರು.
೧೯೪೩ಕ್ಕೆ ಸಂಬಂಧಿಸಿದ ಯೋಜನೆಗಳಲ್ಲಿ, ಪದಾತಿಸೈನ್ಯದ ಮತ್ತೊಂದು ತುಕಡಿ, ಒಂದು ವಾಯುಗಾಮಿ ತುಕಡಿ ಹಾಗೂ ಕವಚಿತ ಯುದ್ಧವಾಹನಗಳ ಒಂದು ಭಾರೀ ಸೇನಾದಳ ಇವುಗಳ ರಚಿಸುವಿಕೆಯು ಸೇರಿತ್ತು. ೩೩ನೇ ಮತ್ತು ೪೩ನೇ ಕವಚಿತ ಯುದ್ಧವಾಹನಗಳ ತುಕಡಿಗಳ ಸಂಯೋಜಿಸುವಿಕೆಯಿಂದ ಕೇವಲ ೪೪ನೇ ಭಾರತೀಯ ಕವಚಿತ ಯುದ್ಧವಾಹನಗಳ ತುಕಡಿಯು ರೂಪುಗೊಂಡಿತು. ಪದಾತಿಸೈನ್ಯದ ತುಕಡಿಯ ರಚನಾ ಪ್ರಕ್ರಿಯೆಗೆ ಪದಾತಿಸೈನ್ಯದ ಎರಡು ಹೆಚ್ಚುವರಿ ಪಟಾಲಂಗಳನ್ನು ವಿಭಾಗೀಯ ತುಕಡಿಗಳಾಗಿ ಸೇರ್ಪಡೆ ಮಾಡಿದಾಗ, ಅಲ್ಲೊಂದು ಬದಲಾವಣೆ ಕಂಡುಬಂದಂತಾಯಿತು.
೧೯೪೨ರಲ್ಲಿ ಮಲಯ ಮತ್ತು ಬರ್ಮಾದಲ್ಲಿ ನಡೆದ ಕದನಗಳಲ್ಲಿ ಹೊಮ್ಮಿದ ಕಳಪೆ ಪ್ರದರ್ಶನಗಳನ್ನು ಗ್ರಹಿಸಿದ ನಂತರ, ಅಸ್ತಿತ್ವದಲ್ಲಿದ್ದ ಪದಾತಿಸೈನ್ಯ ತುಕಡಿಗಳು ಮಿತಿಮೀರಿದ ಪ್ರಮಾಣದಲ್ಲಿ ಯಂತ್ರಸಜ್ಜಿತಗೊಳಿಸಲ್ಪಟ್ಟಿವೆ ಎಂಬುದಾಗಿ ನಿರ್ಧರಿಸಲಾಯಿತು. ಇದನ್ನು ಎದುರಿಸುವುದಕ್ಕಾಗಿ ಲಘು ತುಕಡಿಗಳಾಗಿ ಕಾರ್ಯನಿರ್ವಹಿಸಲು ೧೭ನೇ ಮತ್ತು ೩೯ನೇ ತುಕಡಿಗಳನ್ನು ಆಯ್ಕೆಮಾಡಲಾಯಿತು; ಇವು ಕೇವಲ ಎರಡು ಸೇನಾದಳಗಳನ್ನು ಹೊಂದಿದ್ದು, ಪ್ರಾಣಿಗಳ ಮೇಲೆ ಮತ್ತು ನಾಲ್ಕು-ಚಕ್ರ-ಚಾಲನೆಯ ಸಾರಿಗೆಯ ಮೇಲೆ ಅವು ನೆಚ್ಚಿಕೊಂಡಿದ್ದವು.
೧೯೪೧ರ ವಸಂತಕಾಲದಲ್ಲಿ ಮಲಯದಲ್ಲಿನ ಬಲವರ್ಧನೆಗಾಗಿ ೯ನೇ ತುಕಡಿಯು ಕಳಿಸಲ್ಪಟ್ಟ ಅದೇ ಸಮಯದಲ್ಲಿಯೇ, ಬರ್ಮಾದಲ್ಲಿ ಬಲವರ್ಧನೆಯನ್ನು ಕೈಗೊಳ್ಳಲು ಪದಾತಿಸೈನ್ಯದ ಸೇನಾದಳವೊಂದು ಕಳಿಸಲ್ಪಟ್ಟಿತು; ನಂತರ ಅದೇ ವರ್ಷದಲ್ಲಿ ಇದನ್ನನುಸರಿಸಿಕೊಂಡು ಎರಡನೇ ಸೇನಾದಳವೊಂದನ್ನು ಕಳಿಸಲಾಯಿತು. ಡಿಸೆಂಬರ್‌ ೮ರಂದು, ಜಪಾನಿಯರ ಸೇನೆಯು ಸಿಯಾಮ್‌ ಕಡೆಯಿಂದ ಬರ್ಮಾದ ಮೇಲೆ ಆಕ್ರಮಣ ಮಾಡಿತು. ಭಾರತಕ್ಕೆ ಹಿಂದೆಗೆದುಕೊಳ್ಳುವಾಗ ಕೊನೆಯ ಬ್ರಿಟಿಷ್‌ ಮತ್ತು ಭಾರತೀಯ ತುಕಡಿಯು ೧೯೪೨ರ ಜುಲೈನಲ್ಲಿ ಬರ್ಮಾದಿಂದ ತಪ್ಪಿಸಿಕೊಂಡಿತು.
ಯೋಜಿತ ೪೪ನೇ ಭಾರತೀಯ ವಾಯುಗಾಮಿ ತುಕಡಿಯು ೪೪ನೇ ಕವಚಿತ ಯುದ್ಧವಾಹನಗಳ ತುಕಡಿಯಿಂದ ಅಂತಿಮವಾಗಿ ರೂಪುಗೊಂಡಿತು. ಇದರಿಂದಾಗಿ ೩೧ನೇ ಕವಚಿತ ಯುದ್ಧವಾಹನಗಳ ತುಕಡಿಯು ಸೇನೆಯ ಏಕೈಕ ಕವಚಿತ ಯುದ್ಧವಾಹನಗಳ ತುಕಡಿ ಎನಿಸಿಕೊಂಡಿತು. ಪದಾತಿಸೈನ್ಯದ ತುಕಡಿಯ ರಚನಾ ಪ್ರಕ್ರಿಯೆಯು ಮತ್ತೊಮ್ಮೆ ಬದಲಾಯಿಸಲ್ಪಟ್ಟಿತು; ಪದಾತಿಸೈನ್ಯದ ತಲಾ ಮೂರು ಸೇನಾದಳಗಳನ್ನು ಮತ್ತು ವಿಭಾಗೀಯ ತುಕಡಿಗಳು ಎಂಬುದಾಗಿ ಹೆಸರಿಸಲ್ಪಟ್ಟ ಪದಾತಿಸೈನ್ಯದ ಮೂರು ಪಟಾಲಂಗಳನ್ನು ಹೊಂದುವುದರೊಂದಿಗೆ ಅವು ಈಗ ಪ್ರಮಾಣಕವಾಗಿಸಲ್ಪಟ್ಟವು.
ಇಟಲಿಯ ಸೈನಿಕರ ವಿರುದ್ಧ ಮಿತ್ರರಾಷ್ಟ್ರಗಳು ಸಾಧಿಸಿದ ಯಶಸ್ಸಿನಿಂದಾಗಿ ಜರ್ಮನ್ನರು ಉತ್ತರ ಆಫ್ರಿಕಾದ ಸೈನ್ಯದ ಬಲವರ್ಧನೆಯನ್ನು ಮಾಡಬೇಕಾಗಿ ಬಂತು. ಎರ್ವಿನ್‌ ರೋಮೆಲ್‌ ಎಂಬಾತನ ಅಧಿಪತ್ಯವನ್ನು ಹೊಂದಿದ್ದ ಆಫ್ರಿಕಾ ವಿಶೇಷ ದಳವು ೧೯೪೧ರ ಮಾರ್ಚ್‌ನಲ್ಲಿ ದಾಳಿಮಾಡಿತು. ಏಪ್ರಿಲ್ ೬ರಂದು ಒಂದು ವಿಳಂಬಗೊಳಿಸುವ ಕದನವನ್ನು ೩ನೇ ಭಾರತೀಯ ಮೋಟಾರು ಚಾಲಿತ ಸೇನಾದಳವು ಹೋರಾಡಿತು; ಇದರಿಂದಾಗಿ ೯ನೇ ಆಸ್ಟ್ರೇಲಿಯಾದ ತುಕಡಿಯು ಟೋಬ್ರಕ್‌‌‌ಗೆ ಸುರಕ್ಷಿತವಾಗಿ ಹಿಂದೆಗೆದುಕೊಳ್ಳಲು ಅವಕಾಶ ಸಿಕ್ಕಿತು.
ಸೂಡಾನ್‌‌ನಲ್ಲಿರುವ ೫ನೇ ಭಾರತೀಯ ಪದಾತಿಸೈನ್ಯ ತುಕಡಿಯನ್ನು ಸೇರಿಕೊಳ್ಳಲು ೪ನೇ ಭಾರತೀಯ ಪದಾತಿಸೈನ್ಯ ತುಕಡಿಯು ೧೯೪೦ರ ಡಿಸೆಂಬರ್‌ನಲ್ಲಿ ಈಜಿಪ್ಟ್‌ನಿಂದ ಧಾವಿಸಿತು. ೧೯೪೧ರ ಫೆಬ್ರುವರಿಯಿಂದ ಏಪ್ರಿಲ್‌ವರೆಗೆ ಕೆರೆನ್‌ ಕದನದಲ್ಲಿ ಭಾರತೀಯ ಪದಾತಿಸೈನ್ಯದ ೪ನೇ ಮತ್ತು ೫ನೇ ತುಕಡಿಗಳು ಪಾಲ್ಗೊಂಡವು. ದಂಡಯಾತ್ರೆಯ ಅಂತ್ಯದ ವೇಳೆಗೆ, ಇಟಲಿಯ ಪಡೆಗಳನ್ನು ಎರಿಟ್ರಿಯಾ ಮತ್ತು ಅಬಿಸ್ಸೀನಿಯಾದಿಂದ ವಿಲೇವಾರಿ ಮಾಡಲಾಗಿತ್ತು ಹಾಗೂ ಸದರಿ ಪಡೆಗಳಿಗೆ ಸೇರಿದ್ದ ೨೨೦,೦೦೦ ಮಂದಿ ಯುದ್ಧ ಕೈದಿಗಳಾದರು.
೧೯೪೧ರ ಡಿಸೆಂಬರ್‌ ೮ರಂದು, ಜಪಾನಿಯರ ಸೇನೆಯು ಹಾಂಕಾಂಗ್‌ ಮೇಲೆ ದಾಳಿಮಾಡಿತು; ಇದು ಸದರಿ ಸೇನೆಯು ಮಾಡಿದ ಪರ್ಲ್‌ ಹಾರ್ಬರ್‌ ಮೇಲಿನ ದಾಳಿಯ ನಂತರದ ಎಂಟು ಗಂಟೆಗಳಿಗೂ ಕಡಿಮೆ ಅವಧಿಯಲ್ಲಿ ನಡೆಯಿತು. ಸದರಿ ಆಕ್ರಮಣವನ್ನು ಎದುರಿಸುವುದರಲ್ಲಿ ತೊಡಗಿಸಿಕೊಂಡವರಲ್ಲಿ ೫/೭ನೇ ರಜಪೂತ ಸೇನಾಪಡೆ ಮತ್ತು ೨/೧೪ನೇ ಪಂಜಾಬ್‌ ಸೇನಾಪಡೆಗಳು ಸೇರಿದ್ದವು. ಶರಣಾಗತಿಯನ್ನು ವ್ಯಕ್ತಪಡಿಸಬೇಕೆಂದು ಒತ್ತಾಯಕ್ಕೊಳಗಾಗುವುದಕ್ಕೆ ಮುಂಚಿತವಾಗಿ ಕಾವಲುಪಡೆಯು ೧೮ ದಿನಗಳವರೆಗೆ ಪಟ್ಟುಹಿಡಿದು ಕೂತಿತ್ತು.
ಆಕ್ರಮಣಕಾರಿ ದಾಳಿ ಕಾರ್ಯಾಚರಣೆಗಳಿಗೆ ಸಂಬಂಧಿಸಿದಂತೆ ಭಾರತವು ನೆಲೆಯಾಗಬೇಕು ಎಂಬ ಒಡಂಬಡಿಕೆಯನ್ನು ೧೯೪೨ರ ಡಿಸೆಂಬರ್‌ ವೇಳೆಗೆ ಮಾಡಿಕೊಳ್ಳಲಾಯಿತು. ೩೪ ತುಕಡಿಗಳಿಗೆ ಸಂಬಂಧಿಸಿದಂತೆ ಯಥೋಚಿತವಾದ ಬೆಂಬಲವನ್ನು ನೀಡಬೇಕು; ಈ ತುಕಡಿಗಳಲ್ಲಿ ಎರಡು ಬ್ರಿಟಿಷ್ ತುಕಡಿಗಳು, ಪಶ್ಚಿಮ ಆಫ್ರಿಕಾದ ಒಂದು ತುಕಡಿ, ಪೂರ್ವ ಆಫ್ರಿಕಾದ ಒಂದು ತುಕಡಿ ಹಾಗೂ ಹನ್ನೊಂದು ಭಾರತೀಯ ತುಕಡಿಗಳು, ಮತ್ತು ಬರ್ಮಾ ಸೇನೆಯ ಉಳಿದ ಭಾಗಗಳು ಸೇರಿಕೊಂಡಿರಬೇಕು ಎಂಬುದು ಈ ಒಡಂಬಡಿಕೆಯ ಸಾರವಾಗಿತ್ತು.
ಮಿತ್ರರಾಷ್ಟ್ರಗಳ ಸೈನಿಕರ ಸಮೂಹವನ್ನು ೧೯೪೫ರ ಫೆಬ್ರುವರಿಯಲ್ಲಿ ವಿಸರ್ಜಿಸಲಾಯಿತು. ಮಿತ್ರರಾಷ್ಟ್ರಗಳ ಸೈನಿಕ ಕಾರ್ಯಾಚರಣೆಗಳ ಪೈಕಿಯ ಅನೇಕ ಮಾಜಿ-ಭಟರನ್ನು ಹಾಗೂ ಸೇನಾದಳ ಕೇಂದ್ರಕಾರ್ಯಾಲಯಗಳ ಪೈಕಿಯ ಹಲವರನ್ನು ಸುಧಾರಣೆಗೆ ಒಳಪಡಿಸಲಾಯಿತು ಹಾಗೂ ೪೪ನೇ ವಾಯುಗಾಮಿ ತುಕಡಿಯೊಳಗೆ ವಿಲೀನಗೊಳಿಸಲಾಯಿತು; ಅದೇ ವೇಳೆಗೆ ಪಡೆಯ ಕೇಂದ್ರಕಾರ್ಯಾಲಯ ಮತ್ತು ಸಂಕೇತಗಳ ಘಟಕಗಳು ಭಾರತೀಯ ವಿಶೇಷ ದಳದ ತಿರುಳು-ಭಾಗವಾಗಿ ರೂಪುಗೊಂಡವು.
ಸಿಂಗಪೂರ್‌ ಕದನದ ಸಂದರ್ಭದಲ್ಲಿ, ಬುಕಿತ್‌ ತಿಮಾಹ್‌ ಕದನ ಮತ್ತು ಪಾಸಿರ್‌ ಪಂಜಾಂಗ್‌ ಕದನಗಳಲ್ಲಿ ಭಾರತೀಯ ಘಟಕಗಳು ಹೋರಾಡಿದವು.